title: विशेषज्ञ

text: विशेषज्ञ जहाँ मत्वपूर्ण सबूतों को उनके महत्व के अनुसार जमा करते हैं, वहीं घटना स्थल पर ही प्रारंभिक परीक्षण करके अनावश्यक वास्तुओ को एकतृत करते हैं। विशेषज्ञ आत्महत्या, हत्या, और दुर्घटना की सम्भावना वाले व्यक्तियों की पहचान करते हुए न्याय की दिशा भी तय क्र सकते हैं। घटना स्थल पर पाए गए ऊँगली के निशान, पदचिन्ह, टायर चिन्ह आदि का संरक्षण करते हैं और शव परिक्षण के दौरान चिकित्सक को घटना स्थल एवम शव के बारे में उपयोगी जानकारी भी प्रदान करते हैं। विशेषज्ञ अपराधी के कार्य-शैली यानी उसके आने जाने और हत्या में हथ्यार इस्तेमाल करने के तरीक़े को भी बताने में सहायक होते हैं।


title: विशेषज्ञ

text: न्यायालय में वैज्ञानिक साक्ष्य को चौनोती देना मुश्किल कार्य है, इसलिए विशेषज्ञ की कुछ सीमाएँ भी होती है:


title: वैदिक पुराण-कथा-शास्त्र

text: पुराण-कथा-शास्त्र वह सरलतम माध्यम माना जा सकता है जिसके द्वारा प्रारंभिक मानव ने अपने धार्मिक विचारों को प्रकट किया। वैदिक धर्म को प्रकृतिपरक कहा गया है, क्योंकि, दूसरे शब्दों में, इस धर्म में मुख्य रूप से प्राकृतिक शक्तियों एवं घटनाओं की पूजा की जाती थी, हालाँकि यह पूर्णत: सही नहीं है। वैदिक धर्म एवं परिणामत: वैदिक पुराण-कथा शास्त्र एक विकास की परंपरा में है और उनका अध्ययन वैदिक लोगों के सांस्कृतिक इतिहासानुक्रम से संबंधित करके ही किया जा सकता है। अपने सांस्कृतिक इतिहासानुक्रम से संबंधित करके ही किया जा सकता है। अपने सांस्कृतिक जीवन के प्रारंभिक काल में वैदिक आर्य, या उनके पूर्वज, प्रकृति के अंग के रूप में उसके अधिकाधिक समीप थे। इस काल में वे प्रकृति की विशालता एवं समृद्धि तथा चमत्कार से पूर्णत: अभिभूत थे। अपनी इस सरल भावुकता में उन्होंने धार्मिक भावना का पुट देना चाहा जिसे फलस्वरूप दैवीय माता पिता के पौराणिक रूप "द्यावापृथिवी" की भावना आई। उन लोगों ने यह भी अनुभव किया कि प्रकृति यद्यपि विशाल है, तथापि अनियोजित एवं अनियमित नहीं। इसका नियंत्रण कुछ निश्चित विधानों से होता है। यह विशृंखल नहीं बल्कि व्यवस्थित है। इस ज्ञान से ऋत (ब्रह्माड संबंधी नियमों) एव वरुण (ब्रह्मांड संबंधी नियमों के नियम) के पौराणिक रूपों का उद्भवन हुआ। वरुण असुर थे अर्थात् उनके पास असु नामक चमत्कारिक शक्ति थी और अपनी माया से उसने इस संसार को बाँध रखा था एवं इसके छोटे बड़े विभिन्न प्रकार के कार्यों के नियामक थे। उन्होने इस प्रकार सम्राट पद प्राप्त किया। दैवीय आचारशास्त्र (और विस्तृत रूप में मानवीय नैतिकता) की इस पौराणिक जटिलता में मित्र, अदिति एवं आदित्य भी थे। इस दैवीय पुराणकथा के साथ ही साथ अग्नि के देवत्व का भी विलास हुआ जो वैदिक धार्मिक कार्यों का एकमात्र आधार थी। साथ ही साथ यज्ञीय पेय सोम के देवत्व का भी विकास हुआ। अग्नि जो वैयक्त देवों में सर्वाधिक दृष्टिगम्य थी, आर्यों के गृहस्थ जीवन का केंद्र एवं मनुष्यों और देवताओं के बीच संबध स्थापित करनेवाली भी मानी गई।


title: वैदिक पुराण-कथा-शास्त्र

text: सामान्य सिद्धांत के रूप में यह स्वीकृत किया जा सकता है कि किन्हीं विशेश लोगों के धर्म एवं पुराण-कथा-शास्त्र की प्रकृति इस बात पर निर्भर करती है कि वे किस प्रकार का जीवन व्यतीत करते हैं। वरुण का सार्वभौम धर्म एवं अग्नि और सोम का यज्ञीय धर्म आर्यों के पूर्वजों की आवश्यकता की पूर्ति कर देता था जब वे अपना जीवन प्रकृति के साथ बिताते थे एवं प्रारंभिक प्रकार के यज्ञीय का पालन करते थे। किंतु वल्ख (जहाँ वे काफी दिनों तक रहे) से आगे सप्तसिंधु में आने पर इन लोगों को अनेक प्रतिद्वंद्वी जातियों से (जो बाद में सामूहिक रूप से ऋग्वेद में बृत्र या दास कही गई हैं) भिड़ना पड़ा। अत: उनकी धार्मिक प्रवृत्ति ने एक नए देवता को जन्म दिया जो उनके युद्ध संबंधी साहस को बढ़ावा दे सके। उसका नाम युद्धदेवता इंद्र था। वैदिक पुराणा-कथा-शास्त्र की विकसनशील प्रवृत्ति इंद्र के व्यक्तित्व के विकास में स्पष्ट दिखाई देती है। मूलत: इंद्र एक मानवनायक था जो सोम से उत्तेजित होकर वैदिक आर्यों का नेतृत्व करते हुए सप्तसिंधु पहुँचा। इतिहास क्रमश: पुराण-कथा-शास्त्र में परिवर्तित हो गया और मानवनायक एक राष्ट्रीय युद्धदेवता बन गया। इस प्रकार के पौराणिकीकरण में बाद में इंद्र पर अन्य कई विशेषताओं का आरोपण किया गया। इंद्र वर्षा का देवता माना जाता था जिसने अपने बज्र से मेघासुर वृत्र को मारकर स्वर्ग के जल को मुक्त किया। प्राचीन कथाओं के अहिसंहारक वीर से भी उसका तादात्म्य किया गया। चूँकि, ऋग्वेद का एक वृहद् अंश विजय एवं उपनिवेश बनाने की समय से सबंधित है, यह स्वाभाविक ही था कि वैदिक पुराण-कथाशास्त्र इंद्र की कथाओं से अभिभूत हो। मरुतों, अश्विनों एवं ऋतुओं के पौराणिक रूपों में अनुमानत: ऐतिहासिक घटनाओं के पौराणिकीकरण ही कारण हैं। वैदिक पुराण-कथा-शस्त्र के विकास में एक महत्वपूर्ण बात "सौरीकरण" की है, अर्थात् सौर देवताओं के संबंधित पौराणिक व्यक्ति जो मूलत: सौर देवता से बिल्कुल ही संबंधित नहीं थे। वैदिक पुराण-कथा-शास्त्र का प्रमुख सौर देवता सूर्य था। किंतु कई कारणों से सौर गुण का समावेश दूसरे देवताओं में भी किया गया, जैसे विष्णु (जो मूलत: उर्वरता का देवता था), पूषन (जो पशुपालन का देवता था) और मित्र एवं सवित् (दोनों ही वरुण से संबंधित थे)। इस संबंध में इस बात का संकेत किया जा सकता है कि पौरोहित्यपूर्ण धर्म में विष्णु एवं पूषन जैसे देवताओं को ऊँचा स्थान दने का एक साधन था उनको जान बूझकर, यद्यपि बनावटी रूप से, इंद्र या अग्नि अथवा सोम से सबंधित करना। इस संदर्भ में यह उल्लेख है कि उषा प्रकृति देवी के रूप में सूर्य जैसी है, बिल्कुल पारदर्शक, यद्यपि वैदिक कवियों ने उसके मानवीय सौंदर्य के विशद वर्णन किए हैं।


title: वैदिक पुराण-कथा-शास्त्र

text: भारत में प्राक् वैदिक अनार्यों के धर्म के प्रभावस्वरूप वैदिक आर्य धर्म में रुद्र के पौराणिक रूप का उद्भवन हुआ। इस देवता को मूल भारतीय शिव का आर्यीकृत रूप माना जा सकता है। किंतु जब शिव को वैदिक धर्म में रुद्र के रूप में अपना लिया गया तो उसके पूरे व्यक्तित्व के केवल एक भाग, मृत्यु एव संहार के देवता के रूप को ही महत्व दिया गया। दूसरी ओर यम मानव जाति का जनक था (प्रजापति को परवर्ती वैदिक पुराण-कथा-शास्त्र में महत्व प्राप्त हुआ) और मनव जाति के संरक्षण के लिए स्वमेव द्वारा यम मृत्यु के लिए पहला व्यक्ति भी हुआ। तदनंतर वह मानव जाति की उन सभी पीढ़ियों अर्थात् पितरों का स्वामी हुआ जो उसके बाद मृत्यु को प्राप्त हुई। प्रसंगवश इस बात का भी संकेत किया जा सकता है कि यम के साम्राज्य के वर्णनों में स्वर्ग का वर्णन भी प्राप्त होता है, किंतु प्रारंभि वैदिक पुराण-कथा-शास्त्र में नरक का ज्ञान था, ऐसा नहीं जान पड़ता। इसी प्रकार प्रारंभिक वैदिक पुराण-कथा-शास्त्र में गंधर्व एवं अप्सराएँ उतनी महत्वपूर्ण नहीं है, हालाँकि ऋग्वेद के एक मंत्र में उर्वशी (दैवीय अप्सरा) और पुरुरवा (मानव राजा) की पौराणिक कथा का जिक्र है। लघु देवताओं में सूत्रों के स्वामी "ब्रह्मणस्पति" का विशेष महत्व है। इस संबंध में मनु, भृगु एवं अंगिरस जैसे पौराणिक ऋषियों का उल्लेख किया जा सकता है। वैदिक पुराण-कथा-शास्त्र मैं भूत-प्रेत-पूजा का शायद ही कोई संकेत हो किंतु दैवीय एवं अर्धदैवीय गुण कुछ पशुओं एव जड़ पदार्थों में आरोपित किए गए हैं।


title: वैदिक पुराण-कथा-शास्त्र

text: वैदिक पुराण-कथा-शास्त्र के विषय में बताते हुए ब्राह्मणों में उल्लिखित अनेक पौराणिक कथाओं का उल्लेख भी किया जाना चाहिए, जैसे मनु एवं प्रलय, शुन शेप और वरुण, यद्यपि इनमें कई बातें किन्हीं दूसरी बातों के गैरवबर्धन या यज्ञ से संबंधित हैं। ब्राह्मणों में दो अत्यधिक प्रचलित पौराणिक अभिप्राय प्रजापति के तपस एवं देवासुरसंग्राम के हैं। उपनिषदों के अनेक दार्शनिक उपदेश भी इंद्र, विरोचन एवं उमा हैमवती की पौराणिक कथाओं के माध्यम से बताए गए हैं।


title: आबूगीदा

text: आबूगीदा ऐसी लिपि को कहा जाता है जिसमें व्यंजन और स्वर को एक ईकाई में लिखा जाये। उदाहरण के लिए देवनागरी एक आबूगीदा है, क्योंकि "क" के व्यंजन और "ओ" के स्वर को एक ही ईकाई में मिलाकर "को" लिखा जाता है। इसी तरह इथियोपिआ व इरित्रिया की गीइज़ लिपि में "ड" को "ደ" लिखा जाता है और यदि "डी" लिखना हो तो "ई" का स्वर इसी अक्षर में मिलाकर "ዲ" बन जाता है। इसके विपरीत अंग्रेज़ी में प्रयोग होने वाली रोमन लिपि एक आबूगीदा नहीं है, क्योंकि "क" (k) के साथ "ई" (i) जोड़ने पर भी यह दोनों अलग-अलग अक्षर ही रहते हैं, यानि कि "ki"। आबूगीदा गीइज़ भाषा से आया है। ब्राह्मी परिवार की सभी लिपियाँ आबूगीदा हैं।


title: चीन की संस्कृति

text: चीनी संस्कृति (सरलीकृत चीनी: 中国 文化, पारंपरिक चीनी: 中國 文化; पिनयिन: Zhōngguó wenhua) दुनिया की प्राचीनतम संस्कृतियों में से एक है। क्षेत्र में जो संस्कृति प्रमुख है सीमा शुल्क और परंपराओं के रूप में अच्छी तरह से प्रांतों, शहरों, कस्बों और यहां तक कि बीच बहुत बदलती के साथ पूर्वी एशिया में एक बड़े भौगोलिक क्षेत्र को शामिल किया। चीनी संस्कृति के महत्वपूर्ण घटक मिट्टी के बरतन, वास्तुकला, संगीत, साहित्य, मार्शल आर्ट, भोजन, दृश्य कला, दर्शन और धर्म भी शामिल है।


title: चीन की संस्कृति

text: ५६ चीन में आधिकारिक तौर पर मान्यता जातीय समूह हैं। हालांकि संख्या के संदर्भ में, हान चीनी अब तक सबसे बड़ा समूह द्वारा होता है। इतिहास के दौरान कई समूहों पड़ोसी जातियों में विलय या गायब हो गया है। इसी समय, हान पहचान के भीतर कई अलग भाषाई और क्षेत्रीय सांस्कृतिक परंपराओं को बनाए रखा है। अवधि जहॉंघुया मंजू सामान्य में चीनी राष्ट्रवाद की धारणा का वर्णन करने के लिए इस्तेमाल किया गया है। समुदाय के भीतर पारंपरिक पहचान की ज्यादातर परिवार के नाम पर भेद के साथ नहीं है।


title: चीन की संस्कृति

text: विभिन्न युगों में विभिन्न सामाजिक वर्गों के विभिन्न फैशन के रुझान घमंड, रंग पीला या लाल आमतौर पर चीन के इंपीरियल युग के दौरान सम्राट के लिए आरक्षित किया गया था। चीन के फैशन के इतिहास में सबसे रंगीन और विविध व्यवस्थाओं से कुछ के साथ सैकड़ों वर्ष शामिल हैं। चिंग राजवंश, चीन के अंतिम शाही राजवंश के दौरान, कपड़े का एक नाटकीय बदलाव हुआ है, जिनमें से उदाहरण चेयोगनसँ (या मंदारिन में किपो) शामिल हैं। चिंग राजवंश से पहले युग के कपड़े Hanfu या पारंपरिक हान चीनी कपड़ों के रूप में जाना जाता है। ऐसे फीनिक्स के रूप में कई प्रतीकों सजावटी के साथ-साथ आर्थिक उद्देश्यों के लिए इस्तेमाल किया गया है।


title: रवि (संगीत निर्देशक)

text: रवि शंकर शर्मा (3 मार्च 1926 – 7 मार्च 2012), अक्सर रवि के रूप में संबोधित किये जाते, एक भारतीय संगीत निर्देशक थे। उन्होंने कई हिन्दी और मलयालम फिल्मों के लिये संगीत रचना की। हिन्दी सिनेमा में सफल कैरियर के बाद, उन्होंने 1970 से 1982 तक के लिए अवकाश ले लिया। बाद में बॉम्बे रवि नाम के साथ उन्होंने सफल वापसी की। उनका निधन 7 मार्च 2012 को मुम्बई में 86 वर्ष की आयु में हो गया।


title: रवि (संगीत निर्देशक)

text: 1982 में उन्होंने "निकाह" से वापसी की। इस फिल्म के लिये सलमा आग़ा को फ़िल्मफ़ेयर सर्वश्रेष्ठ पार्श्व गायिका पुरस्कार मिला था। हिन्दी फिल्मों में उन्हें बलदेव राज चोपड़ा की फिल्मों में संगीत देने के लिये जाना जाता है। महेन्द्र कपूर को लोकप्रिय पार्श्व गायक बनाने में भी उनका योगदान था। इस वक्त वो साहिर लुधियानवी को गीतकार के रूप में लेते थे और उनकी जोड़ी ने कई यादगार गीत निर्मित किये हैं। रवि ही एकमात्र ऐसे संगीतकार थे। जो पहले गीत लिखवाते थे फिर उन्हें संगीतवद्ध करते थे। जिस कारण उनके बनाये तक़रीबन सभी गीत अत्यधिक कर्णप्रिय और लोकप्रिय रहे।


title: रवि (संगीत निर्देशक)

text: रवि का जन्म 3 मार्च 1926 ई. को दिल्ली में हुआ था। शास्त्रीय संगीत में उनका कोई औपचारिक प्रशिक्षण नहीं था; इसके बजाय उन्होंने अपने पिता के भजन गाकर संगीत सीखा। उन्होंने खुद को हारमोनियम और अन्य शास्त्रीय वाद्ययंत्र बजाना सिखाया और अपने परिवार का समर्थन करने के लिए एक इलेक्ट्रीशियन के रूप में काम किया। 1950 में उन्होंने बॉम्बे में शिफ्ट होने और एक पेशेवर गायक बनने का फैसला किया। पहले रवि बेघर थे, सड़कों पर रहता थे और रात में 'मलाड रेलवे स्टेशन' पर सोते थे।


title: रवि (संगीत निर्देशक)

text: 1952 में, रवि को हेमंत कुमार ने खोजा था जिन्होंने उन्हें फिल्म "आनंदमठ" से पहला ब्रेक दिया। 'वंदेमातरम' गीत में बैकिंग गायन के लिए काम पर रखा था। इसके बाद उन्होंने पीछे मुड़कर नहीं देखा और संगीत की अनेक बारीक़ियाँ सीखीं। बाद में रवि ने बतौर संगीतकार अपनी अलग पहचान बनाई और अनेक फ़िल्मों में यादगार गीत दिए और इन फ़िल्मों के लिए फ़िल्मफ़ेयर नामांकन प्राप्त किए: चौदहवीं का चाँद (1960), दो बदन (1966), हमराज़ (1967), आँखें (1968), और निकाह (1982)। उन्होंने घराना (1961) और खानदान (1965) के लिए फ़िल्मफेयर पुरस्कार जीते। उनकी अन्य सफल फ़िल्मों में "वक़्त", "नील कमल" और "गुमराह" शामिल हैं। उनके कुछ गाने "आज मेरे यार की शादी है", "बाबुल की दुआएँ लेती जा", "डोली चढ़ के दुल्हन ससुराल चली" और "मेरा यार बन है दूल्हा और फूल खिले हैं दिल के" आदि शादी के समारोहों में बहुत लोकप्रिय हुए।


title: रवि (संगीत निर्देशक)

text: रवि उन संगीत निर्देशकों में से एक थे, जिन्होंने आशा भोंसले के करियर को, "तोरा मन दरपन कहलाये", "आगे भी जाने ना तू" और "सुन ले पुकार" जैसे गीतों से सजाया था। उन्होंने महेंद्र कपूर को बॉलीवुड में एक लोकप्रिय गायक बनाने में भी महत्वपूर्ण भूमिका निभाई थी। 1950 और 1960 के दशक के दौरान हिंदी फ़िल्मों में एक सफल कैरियर के बाद, उन्होंने 1970 से 1982 तक एक लंबा ब्रेक लिया। 1982 में, उन्होंने हिंदी फ़िल्म "निकाह" के लिए संगीत दिया, और फ़िल्म के गीत, "दिल के अरमां आँसुओं में बह गए" से मुख्य गीत अभिनेत्री व गायिका सलमा आगा ने गाया और उन्होंने फ़िल्मफेयर बेस्ट फीमेल प्लेबैक अवार्ड जीता।


title: रवि (संगीत निर्देशक)

text: 1980 के दशक में, उन्होंने मलयालम (और कुछ हिंदी) फ़िल्मों में बॉम्बे रवि के रूप में एक संगीत निर्देशक के रूप में वापसी की। 1986 के दौरान, मलयालम निर्देशक हरिहरन ने उन्हें यह वापसी करने के लिए मना लिया। पहली फ़िल्म "पंचगनी" थी। "सगरंगले" और "आ रात्री माँजू पोई" (यसुदास और चित्रा द्वारा गाया गया) गाने हिट थे। उसी वर्ष, हरिहरन का नक्षत्रशंग भी सामने आया और उसी फिल्म के गीत मंजलप्रसादुम के लिए चित्रा ने अपना दूसरा राष्ट्रीय पुरस्कार जीता। 1989 में रिलीज़ हुई मलयालम फिल्म "वैशाली" के सभी गाने सुपर हिट थे और इसी फ़िल्म के गीत "इन्दुपुष्पम चूडी नीलकम" के लिए चित्रा ने अपना तीसरा राष्ट्रीय पुरस्कार जीता। रवि, हरिहरन मलयालम फ़िल्मों में एक स्थिर थे और उनके संयोजन को मलयालम में सर्वश्रेष्ठ माना जाता है। रवि ने दक्षिण भारतीय बैनर द्वारा निर्मित कई फ़िल्मों के लिए रचना की है: "घूँघट", "घराना", "गृहस्थी", "औरत", "समाज को बदल डालो" (मिथुन), "मेहरबान", "दो कलियाँ" (एवीएम), "भरोसा", ख़ानदान (वसु फ़िल्म्स) आदि प्रमुख रहीं।


title: रवि (संगीत निर्देशक)

text: रवि का सबसे उल्लेखनीय काम चोपड़ा बंधुओं के साथ है। "गुमराह" से उन्होंने लगातार गीतकार साहिर लुधियानवी के साथ काम किया। "वक़्त", "हमराज़", "आदमी और इन्सान", "धुन्ध", "निकाह" और "देहलीज़" उनकी सर्वकालिक हिट फ़िल्मों में से थे। वह साहिर के साथ बहुत सहज थे और उनकी शायरी के साथ "आजकल", "काजल", "अंकल", "नीलकमल", "दो कलियाँ", "अमानत", "गंगा तेरा पानी अमृत", "एक महल हो सपनो का" आदि के लिए भी उन्होंने खूबसूरत गाने दिए।


title: रवि (संगीत निर्देशक)

text: रवि की पत्नी कांति, जिनसे उन्होंने 1946 में शादी की, 1986 में उनका निधन हो गया। उनकी दो बेटियां वीना और छाया तथा एक बेटा अजय है। उनके बेटे अजय का विवाह वर्षा उसगांवकर से हुआ, जो मराठी और हिंदी फ़िल्मों की एक अभिनेत्री है। मुंबई में ही 7 मार्च 2012 को 86 वर्ष की अवस्था में हृदय गति रुक जाने ने इस महान संगीतकार ने संसार से आँखें मूंद लीं।


title: तिलपत

text: तिलपत (Tilpat) भारत के हरियाणा राज्य के फरीदाबाद ज़िले में यमुना नदी के किनारे स्थित एक नगर है। यह सन् 1669 में मुग़ल सलतनत के ततकालीन शासक, औरंगज़ेब, के विरुद्ध हुए जाट विद्रोह के लिए प्रसिद्ध है।


title: तिलपत

text: 10 मई 1666 को जाटों व औरंगजेब की सेना में तिलपत में लड़ाई हुई। लड़ाई में जाटों की विजय हुई। मुगल शासन ने इस्लाम धर्म को बढावा दिया और किसानों पर कर बढ़ा दिया। गोकुला ने किसानों को संगठित किया और कर जमा करने से मना कर दिया। औरंगजेब ने बहुत शक्तिशाली सेना भेजी। गोकुला को बंदी बना लिया गया और 1 जनवरी 1670 को आगरा के किले पर जनता को आतंकित करने के लिये टुकडे़-टुकड़े कर मारा गया। गोकुला के बलिदान ने मुगल शासन के खातमें की शुरुआत की।


title: तिलपत

text: मान्यता ह कि तिलपत महाभारत के समय का गांव है। इसका प्राचीन नाम तिलपथ हुआ करता था। महाभारत का युद्ध शुरू होने से पहले जब भगवान श्रीकृष्ण संधि का आखिरी प्रयास करने दुर्योधन के पास गए और पांडवों को 5 गांव देने की मांग की थी तो उनमें श्रीपत (सिही), बागपत, सोनीपत, पानीपत के अलावा तिलपत को भी चुना था, लेकिन दुर्योधन ने सुई की नोक के बराबर भी जमीन देने से इनकार कर दिया था। इतना ही नहीं यह भी मान्यता है कि यहां पर पांडवों ने भगवान श्रीकृष्ण के साथ यज्ञ भी किया था। जहां पर यज्ञ किया गया था, उस जगह आज बाबा सूरदास की समाधि बनी हुई है।


title: कॉलोराडो

text: कॉलोराडो (अंग्रेज़ी: "Colorado") संयुक्त राज्य अमेरिका का एक राज्य है। यह अमेरिका के मध्य-पश्चिम में दक्षिणी रॉकी पर्वतों को अपने में समाए हुए हैं। यह अमेरिका में क्षेत्रफल के आधर पर 8वाँ और जनसंख्या के आधार पर 22वाँ सबसे बड़ा राज्य है। संयुक्त राज्य जनगणना ब्यूरो के अनुसार 1 जुलाई 2014 को कॉलोराडो की जनसंख्या 53,55,866 थी, जो 2010 में हुई जनगणना की तुलना में 6.5% अधिक थी। इसका क्षेत्रफल 2,69,837 वर्ग किमी है।


title: कॉलोराडो

text: इस राज्य का नाम कॉलोराडो नदी के नाम पर पड़ा, जिसका नाम स्पेनी यात्रियों ने रियो कोलोराडो ("Río Colorado") रखा था। कॉलोराडो के राज्यक्षेत्र को 28 फ़रवरी 1861 को संघटित किया गया था और अमेरिकी राष्ट्रपति यूलिसिस ऍस ग्राण्ट ने 1 अगस्त 1876 को एक उद्घोषणा-पत्र पर हस्ताक्षर कर इसे अमेरिका में सम्मिलित किया। कॉलोराडो को "शतकीय राज्य" ("Centennial State") भी कहा जाता है जो इसका उपनाम है क्योंकि यह अमेरिकी स्वतन्त्रता की घोषणा के सौ वर्ष पूरे होने के 28 दिन बाद राज्य बना था।


title: कॉलोराडो

text: कॉलोराडो की सीमाएँ उत्तर में वायोमिंग, पूर्वोत्तर में नॅब्रास्का, पूर्व में कैन्सस, दक्षिणपूर्व में ओक्लाहोमा, दक्षिण में नया मॅक्सिको, पश्चिम में यूटा, और दक्षिण-पश्चिम में एरिज़ोना से मिलती हैं। कॉलोराडो अपने जीवन्त परिदृश्य के लिए प्रख्यात है जो पर्वतों, वनों, ऊँचे मैदानों, मेसू, घाटियों, पठारों, नदियों, और रेतीली भूमियों से अटा पड़ा है। इसकी राजधानी डॅनवर है जो इस राज्य का सर्वाधिक जनसंख्या वाला नगर भी है। इस राज्य के लोगों को अंग्रेज़ी में "कॉलोरैडन्स" ("Coloradans") कहते हैं, यद्यपि पुराना शब्द "कॉलोरैडोअन" ("Coloradoan") अभी भी प्रयुक्त किया जाता है।


title: गुमनाम (1965 फ़िल्म)

text: गुमनाम 1965 में प्रदर्शित हिन्दी भाषा की रहस्यमयी रोमांचक फिल्म है, जिसमे मनोज कुमार, नन्दा, प्राण, हेलन और महमूद सरीखे अभिनेता मुख्य भूमिका में है।


title: रंग जाऊं तेरे रंग में

text: रंग जाऊं तेरे रंग में एक भारतीय हिंदी टेलीविजन शो है जो दंगल टीवी पर प्रसारित किया गया था। इसका प्रीमियर ३ जनवरी २०२२ को हुआ।इस शो को फिल्म फार्म इंडिया द्वारा बनाई गई है । इसमें मेघा राय , करम राजपाल और केतकी कदम मुख्य भूमिकाओं में हैं । इसकी शुरुवाती कहानी २०१९ कि भोजपुरी फिल्म " विवाह " पर आधारित है।


title: रंग जाऊं तेरे रंग में

text: धनी चौबे, जो उत्तर प्रदेश के लखनऊ में अपने परिवार के साथ रहती हैं , उनकी एक बड़ी बहन थी जिनका नाम सृष्टि चौबे था। दोनों बहनें अपने परिवार के साथ खुशी-खुशी रह रही थीं। वहीं दूसरी तरफ शहर में रहने वाले मशहूर हीरा व्यापारी और व्यवसायी काशीनाथ पांडेय हैं। उनका ध्रुव पांडे नाम का एक बेटा था। जो लखनऊ में अपने माता-पिता के साथ शहर में रहते हैं। ध्रुव का परिवार उसके बेटे की शादी की घोषणा करता है और वे सृष्टि से मिलते हैं। धानी और उसका परिवार उनकी शादी के लिए राजी हो गया और बाद में वह उसी मंदिर में ध्रुव से मिली और धानी को ध्रुव के लिए भावनाएं थीं, लेकिन जब उसकी शादी हुई तो यह धनी के लिए समस्या का कारण बना।


title: रंग जाऊं तेरे रंग में

text: बाद में, उन्होंने अपनी शादी तय की और शादी की तैयारी शुरू हो गई। लेकिन, सृष्टि को बिजली का झटका लगता है और वह बेहोश हो जाती है। धानी के माता-पिता ने उसे बताया कि सृष्टि बिजली के झटके से गिर गई। वे सृष्टि की जगह लेते हैं और धनी को दुल्हन के रूप में लाते हैं और बाद में ध्रुव धनी से यह सोचकर शादी कर लेता है कि वह सृष्टि से शादी कर रहा है। लेकिन, ध्रुव देखता है कि उसकी शादी धानी से हुई है सृष्टि से नहीं, इसलिए केवल वह उस पर पागल हो जाता है और बाद में उसकी सोच को नापसंद करता है कि वह सृष्टि की जगह लेती है। ध्रुव की माँ रूपा के घर आने के बाद, ध्रुव की मौसी भी धानी को नापसंद करती है। लेकिन, उनके पिता काशीनाथ पांडे और ध्रुव के भाई अभिषेक पांडे भी उन्हें पसंद करते हैं और उनका समर्थन करते हैं। इस बीच, सृष्टि होश में आ जाती है और वह ध्रुव से मिलना चाहती है लेकिन वह नहीं जानती कि कैसे बेहोश हो जाती है और वह अपने परिवार से सवाल करती है लेकिन उन्होंने अपना सच छिपा दिया। सच्चाई जानने के लिए उसकी मुलाकात ध्रुव से होती है।


title: रंग जाऊं तेरे रंग में

text: हालाँकि, ध्रुव को पता चलता है कि सृष्टि अब उसके घर पर रहती है। वह सृष्टि से उसके घर मिलता है और वह सृष्टि को अपने घर लाता है। वह सोचती है कि वह पुनर्विवाह करने जा रही है लेकिन बाद में ध्रुव को धानी के साथ देखने के बाद असफल हो जाती है और फिर उसकी माँ उसे सच बताती है कि उसकी शादी की दिन उसे बिजली का झटका लगा था और होश खो दिया था , इसलिए वे उसे धानी से बदल देते हैं और वे शादी कर लेते हैं।


title: रंग जाऊं तेरे रंग में

text: उनकी शादी के बारे में जानने के बाद सृष्टि परिवार के अंदर कई समस्याएं पैदा करती है। धनी को बाद में इस बारे में पता चलता है और वह उसे रोकने के लिए जाता है लेकिन असफल रहा और उसने ध्रुव की फोटो से शादी कर ली। सृष्टि ध्रुव को पाने के लिए बहुत सारा योजना बना देती है पर सफल नहीं हो पाती।


title: रंग जाऊं तेरे रंग में

text: बाद में, धानी को पता चलता है कि वह गर्भवती है, परिवार धानी के लिए एक गोद भराई रखता है और बाद में सृष्टि ने धानी के बच्चे को मारने की योजना बनाई और धानी को यह पता चला और ध्रुव से कहने की कोशिश की लेकिन बाद में वह ध्रुव के सामने एक कार से टकरा गई जिससे धानी घायल हुई। तीन दिन बाद, धनी को होश आता है और फिर उसे पता चलता है कि एक कार की चपेट में आने के बाद धनी का गर्भपात हो गया है। ध्रुव फिर उसे अपने बच्चे की मौत के लिए दोषी ठहराता है, इसलिए धानी हमेशा के लिए घर छोड़ देता है और धानी परिवार को सच्चाई बताने और छोड़ने का वादा करती है।


title: रंग जाऊं तेरे रंग में

text: धानी अब लखनऊ में रह रही है, जहां वह मंदिर में सहायक है और वह अभी भी ध्रुव से प्यार करती है, जबकि दूसरी तरफ ध्रुव अब शराबी है और उसे धानी के प्रति शुद्ध घृणा थी और उससे नफरत करता था। धानी और ध्रुव एक दूसरे से मिलते हैं और ध्रुव गलत समझते हैं कि धानी ने उस पर एक कार दुर्घटना का आरोप लगाया जिस दिन धानी मंदिर के बाहर चल रहा था।


title: रंग जाऊं तेरे रंग में

text: धानी बाद में ध्रुव के घर आई लेकिन ध्रुव ने उसे लात मारी और काशीनाथ ने उसे बचा लिया।काशीनाथ धानी को चुपके से अपने घर ले आता है। धानी यह देखती है की सृष्टि ध्रुव के करीब हो जाती है। और बाद में सृष्टि ने धानी के खिलाफ ध्रुव के दिमाग में जहर घोल दिया और वह उसकी बात मान लेता है। धनी परिवार के सामने सच्चाई बनाने की कोशिश करता है और उसे सृष्टि से अलग करने की कोशिश करता है लेकिन सृष्टि ध्रुव के दिमाग में फंस जाती है और वह सृष्टि को मंदिर में ले जाता है और उससे शादी कर लेता है और वह भी धनी के खिलाफ हो जाता है । ध्रुव सोचता है कि धनी उसे सृष्टि से अलग करने की कोशिश करता है। काशीनाथ ने परिवार के अंदर सृष्टि के अपराध का खुलासा किया जो ध्रुव को झकझोर देता है। एक घबराई हुई सृष्टि ने सच्चाई का खुलासा किया कि उसने धानी की अजन्मे बच्चे को मार डाला था जो ध्रुव को सृष्टि पर पागल कर देता है और धानी के साथ फिर से जुड़ जाता है। सृष्टि एक मानसिक बन जाती है और वह ध्रुव को मार देती है।


title: रंग जाऊं तेरे रंग में

text: एक दिन, धानी गलती से देवा नाम के एक व्यक्ति से मिलता है, जो एक गायक है और बजरंगबली को भक्त है। जो ध्रुव के जैसा दिखता है। और एक मैकेनिक भी है जहाँ वह धानी को सड़क दुर्घटना में मिलता है, जिसे वह यह सोचकर देवा को गले लगा लेती है कि वह ध्रुव है। देवा धानी से दूर रहने की कोशिश करता है लेकिन देवा जानता है कि धानी के पति की मौत हो गई है और उसके बाद उसने उसकी मदद करने का फैसला किया। जब देवा अपने घर के अंदर आता है तो देवा को यह सोचकर परिवार चौंक जाता है कि वह ध्रुव है, अभिषेक देवा के व्यवहार पर संदेह करता है और वह उसकी जांच करने की कोशिश करता है।आखिर में देवा का सच्चाई पता चल जाता है। काशीनाथ पांडे के कहने पर वह धानी के घर में रुक जाता है।घर में पुलिस आते है और ध्रुव के हस्तियां देते है और कहते है की ध्रुव की लाश गांव वालों को मिला पर पर बहुत दिन लाश होने के बाद गांव वालों ने लाश का अंतिम संस्कार कर दिया।घर वाले दुखी हो जाते है। घर में ध्रुव आत्मा के रूप में आता है। सब से बात करने की कोशिश करता है पर बात नही कर पाता।और उसे कोई देख भी नहीं पाता। देवा ही ध्रुव के आत्मा को देख पता है। उस तरफ अभिषेक और बुआ को प्रॉपर्टी के लालच आता है।इसके लिए अभिषेक जबरदस्ती से काशीनाथ पांडे से हस्ताक्षर करता है। तब देवा उनके बीच में आता है तब अभिषेक, देवा के पेट में चूरी से हमला करता है।तब देवा के शरीर में ध्रुव आता है और सब हैरान हो जाते है। अभिषेक ध्रुव के आत्मा को बंद करने केलिए तांत्रिक के पास जाता है वहा ध्रुव का आत्मा आता है।ध्रुव की आत्मा अभिषेक को मुसीबत से बचाता है और धानी के हाथ देवा के हाथ में देकर ध्रुव मुक्त हो जाता है। मगर एक दुर्घटना पे देवा और धानी मर जाता हैं और मरने की बाद धानी ने अपनी बच्ची देवयानी को जन्म देती हैं और परिवार वालों उसको पाला।


title: रंग जाऊं तेरे रंग में

text: कहानी 20 साल बाद आगे बढ़ती है, जहां धानी, देवा, अभिषेक और पूजा को मृत घोषित कर दिया जाता है और यह देवयानी त्रिपाठी, देवा और धानी की बेटी नामक एक नए चरित्र में स्थानांतरित हो जाता है और धनी के समान दिखने वाले बड़े हो गए थे। जो काशीनाथ और उनके परिवार के साथ रहता है। रुद्र प्रताप श्रीवास्तव, जो अमीर और सुंदर व्यवसायी हैं और यशोदा श्रीवास्तव के पुत्र हैं। तारा जो अभिषेक और पूजा की बेटी है और देवयानी की भाभी है, देवयानी ने राजवीर के साथ अपनी शादी में उससे मुलाकात की। रुद्र ने देवयानी से बदला लेने के लिए उससे शादी की। देवयानी की दुल्हन को विदाई देने के लिए रुद्र पांडे के घर आता है।


title: रंग जाऊं तेरे रंग में

text: यशोदा ने कई बार धानी को मारने की कोशिश की लेकिन रुद्र ने ही उसे बचा लिया। रुद्र और देवयानी दोस्त बन गए और एक-दूसरे के प्यार में पड़ गए।


title: रंग जाऊं तेरे रंग में

text: आखिर में रुद्र को पता चला कि यशोदा ही उसकी जान की दुश्मन है।सब लोग उस से गुस्सा हो गए। और आखिर में यशोदा को भी एहसास हुआ की उसने गलत किया और उसे पुलिस गए और तारा ने भी दिव्यानी से माफी मांगी।रुद्र और धानी खुश से रहने लगे।


title: शेखपुरा

text: शेखपुरा (Sheikhpura) भारत के बिहार राज्य के शेखपुरा ज़िले में स्थित एक नगर है। यह ज़िले का मुख्यालय भी है।


title: शेखपुरा

text: शेखपुरा ऐतिहासिक रूप से बहुत प्राचीन नगरी है । माना जाता है कि पांडव वनवास के दौरान कुछ काल तक यहीं रहे थे। नगरी में स्थित गिरिहिंडा पर्वत पर भीम की पत्नी हिडिंबा देवी का निवास स्थान था। वहाँ आज भी प्राचीन शिवमन्दिर है।


title: शेखपुरा

text: शिव मंदिर गिरिहिंडा पहाड़ की सबसे ऊँची चोटी पर स्थित है, जिसे बाबा कामेश्वर नाथ की मंदिर के नाम से जाना जाता है। यहाँ हर शिवरात्रि को मेला लगता है। इस मेले मैं शामिल होने के लिए अगल बगल के गाँव से बहुत भीड़ लगती है। सभी लोग अपने परिवार के साथ आते है। जिला प्रशासन के द्वारा जब शेखपुरा के जिला अधीक्षक आनद किशोर जी थे तो इसे पर्यटक स्थल के रूप में विकसित करने हेतु इसके चोटी पर बाल उद्यान, कैंन्टीन, फब्बारा, हाई मास्ट लाईट तथा इसकी चोटी पर मोटरवाहन द्वारा पहुंचने हेतु 2200 फीट लम्बे पक्के सडक का निर्माण कराया गया है। इसकी चोटी से नीचे देखने पर अर्घोती पोखर(झील) का अत्यंत ही मनोहर प्राकृतिक दृश्य उपस्थित करता है। सामस यहां की उभरती हुई मुख्य धार्मिक पर्यटन स्थल है। यहां विष्णुपद मंदिर है। यहां हर साल कार्तिक पूर्णिमा में मेला लगता है। दह यहां का छोटा कृत्रिम झील है। दह एक पहाड़ी है। दह के झील में नहाने से शरीर के सारे कष्ट दूर हो जाते हैं।


title: कालाढूंगी

text: कालाढूंगी हल्द्वानी-रामनगर तथा बाजपुर-नैनीताल सड़कों के चौराहे पर हल्द्वानी से २६ किलोमीटर, नैनीताल से ३० किलोमीटर तथा बाजपुर से १९ किलोमीटर की दूरी पर स्थित है। कालाढूंगी नैनीताल जनपद की ८ तहसीलों में से एक भी है।


title: कालाढूंगी

text: कालाढूंगी जिम कार्बेट का शीतकालीन आवास भी था। अब उनके कालाढूंगी स्थित बंगले को म्यूजियम बना दिया गया है। उत्तराखंड के प्रसिद्ध शिकारी और बाद में जिम कार्बेट वन्य जीव अभ्यारण्य की स्थापना के हिमायती जिम कार्बेट ने अपनी पुस्तकों "कुमाऊं के आदमखोर" " रुद्रप्रयाग का आदमखोर तेंदुआ" "कहानी जंगल की" "माई इंडिया" आदि पुस्तकों में कालाढूंगी का विवरण दिया है। उनके विवरणों में लिखा है कि कालाढूंगी पर्वतीय ढालों के अंत में स्थित गांव था। जो कि नैनीताल की कठोर सर्दियों से बचने का उपयुक्त स्थान था, क्योंकि यहां की जलवायु तराई के इलाकों की भांति उष्ण थी। खेती हेतु पर्याप्त जमीन थी। चारों ओर घने जंगल थे। जो विविध वन्यजीवों से भरे थे। जहां अक्सर शिकारी अपने भोजन व मनोरंजन हेतु शिकार करने जाते थे। कभी कभी एक मील से भी पास कोई बाघ या तेंदुआ विचरण करता पाया जाता था। जो स्थानीय निवासियों को कोई हानि पहुंचाए बिना फिर जंगल में भाग जाते थे।


title: विजय कुमार सिन्हा

text: विजय कुमार सिन्हा एक भारतीय राजनीतिज्ञ एवं भारतीय जनता पार्टी के सदस्य हैं। वर्तमान में वे बिहार विधानसभा के अध्यक्ष हैं। वह 2010 से बिहार के लखीसराय विधानसभा क्षेत्र से विधायक हैं।


title: पद्मा सचदेव

text: पद्मा सचदेव (17 अप्रैल 1940 – 4 अगस्त 2021) एक भारतीय कवयित्री और उपन्यासकार थीं। वे डोगरी भाषा की पहली आधुनिक कवयित्री रही हैं।वे हिन्दी में भी लिखती थीं। उनके कतिपय कविता संग्रह प्रकाशित हुये, किन्तु "मेरी कविता मेरे गीत" के लिए उन्हें 1971 में साहित्य अकादमी पुरस्कार प्राप्त हुआ।उन्हें वर्ष 2001 में पद्म श्री और वर्ष 2007-08 में मध्य प्रदेश सरकार द्वारा कबीर सम्मान प्रदान किया गया।


title: पद्मा सचदेव

text: पद्मा का जन्म 17 अप्रैल 1940 को पुरमण्डल (जम्मू),जम्मू और कश्मीर, भारत में हुआ था। उनके पिता प्रो॰ जयदेव शर्मा हिन्दी व संस्कृत के प्रकांड पंडित थे, जो 1947 में भारत के [विभाजन] के दौरान मारे गए थे। वे अपने चार भाई-बहनों में सबसे बड़ी थीं। उनकी शादी 1966 में 'सिंह बंधू' नाम से प्रचलित सांगीतिक जोड़ी के गायक 'सुरिंदर सिंह' से हुई। वर्तमान में वे नई दिल्ली में रहती हैं।


title: पद्मा सचदेव

text: पद्मा ने प्रारंभिक दिनों में जम्मू और कश्मीर रेडियो में स्टाफ कलाकार के पद पर एवं बाद में दिल्ली रेडियो में डोगरी समाचार वाचिका के पद पर कार्य किया। पहले उन्होने कवयित्री के रूप में ख्याति प्राप्त की, फिर लोकगीतों से प्रभावित होकर 'मेरी कविता मेरे गीत' लिखे इस काव्य संग्रह पर इनको १९७१ का 'साहित्य अकादमी पुरस्कार' मिला। बाद में उन्होने हिन्दी और डोगरी गद्य पर भी वैसा ही अधिकार दिखाया जो डोगरी कविता पर। अपने तीन और कविता संग्रहों के पश्चात जम्मू कश्मीर की कला संस्कृति और भाषा अकादमी से उन्हें "रोब ऑफ आनर" मिला। वे उ.प्र. हिन्दी सहित्य अकादमी पुरस्कार, राजाराम मोहन राय पुरस्कार से भी सम्मानित हुई। डोगरी कहानी के क्षेत्र में उनके आगमन से एक नई मानसिकता व नई संवेदन शक्ति का संचार हुआ।


title: अनुप्रयुक्त यांत्रिकी

text: अनुप्रयुक्त यांत्रिकी (Applied mechanics) भौतिक विज्ञानों की की वह शाखा है जिसमें यांत्रिकी के व्यावहारिक उपयोगों का अध्ययन किया जाता है। अनुप्रयुक्त यांत्रिकी भौतिक विज्ञान की शाखा यांत्रिकी का व्यावहारिक अनुप्रयोग है। अनुप्रयुक्त यांत्रिकी मे विष्लेषण मुल रूप से गतिज एवम स्थैतिज विष्लेषण का समागम है। अभियान्त्रिक यान्त्रिकी (अन्ग्रेजी में Engineering Mechanics) किसी पिण्ड पर बाहरी बल लगाये जाने पर दी जाने वाली प्रतिक्रिया का गणितीय समीकरणो के माध्यम से निरिक्षण करता है। अनुप्रयुक्त यान्त्रिकी निकायों के कुछ उदाहरण तरल के प्रवाह, बाहरी बल के आवेदन से एक ठोस का फ्रैक्चर, या ध्वनि के प्रतिक्रिया स्वरुप् कान का कंपन शामिल हैं। अनुप्रयुक्त यांत्रिकी के अध्यन्कर्ता को अन्ग्रेजी में mechanician कहा जाता है। जैसा की नाम प्रदर्शित करता है अनुप्रयुक्त यांत्रिकी, यांत्रिकी विज्ञान के सिद्धांतो का, प्रायोगिक तकनिकी क्षेत्र मे, के बीच की खायी को भरता है। अनुप्रयुक्त यांत्रिकी ईन्जिनियरिन्ग के कयी सारे शाखाओ मे मुलभुत रूप से प्रयुक्त होता है। सर आइसेक न्युटन को सिद्धान्तिक यन्त्रिकी का पिता माना जाता है उसी प्रकार टिमोशेन्को को अनुप्रयुक्त यांत्रिकी का पिता माना जाता है।


title: पाठशाला (फ़िल्म)

text: पाठशाला (हिंदी: पाठशाला; स्कूल) एक 2010 की भारतीय नाटक फिल्म है जिसमें शाहिद कपूर, आयशा ताकिआ, श्रद्धा आर्य, अली हाजी, सुशांत सिंह और नाना पाटेकर शामिल हैं और मिलिंद उके द्वारा निर्देशित हैं। कहानी स्कूल परिसर में बच्चों के चारों ओर घूमती है। यह भारतीय शिक्षा प्रणाली और इसकी कमियों पर टिप्पणी करता है। कपूर एक अंग्रेजी और संगीत शिक्षक निभाते हैं यह मराठी फिल्म शाला से प्रेरित है, जिसे मिलिंद उके द्वारा निर्देशित किया गया है। दिनांक 16 अप्रैल, 2010 को मिश्रित समीक्षाओं पर पथशहाला खोला गया।


title: पाठशाला (फ़िल्म)

text: कहानी एक नए अंग्रेजी शिक्षक राहुल उदयवार (शाहिद कपूर) से शुरू होती है, जो सरस्वती विद्या मंदिर विद्यालय में मिरपुरखस उपनगरों में शामिल होती है। वह छात्रों और शिक्षकों के साथ एक जैसे तात्कालिक संबंध पर हमला करता है।


title: पाठशाला (फ़िल्म)

text: जब विद्यालय के प्रबंधन के अत्याचारों के खिलाफ राहुल विद्यापीठ ने शिक्षकों (आयशा ताकिआ और सुशांत सिंह) को एकजुट किया, तो प्रिंसिपल आदित्य सहाय (नाना पाटेकर) ने प्रबंधन के फैसले का बचाव किया। यह शिक्षकों को धक्का देने वाले के रूप में आता है क्योंकि सहाय को पिछले 32 सालों से एक शिक्षक के रूप में अपने समर्पण के लिए जाना जाता है जिन्होंने स्कूल की उच्च प्रतिष्ठा बनाई है।


title: पाठशाला (फ़िल्म)

text: व्यावसायीकरण की वेब में पकड़े गए, छात्रों को दबाव लेने में असमर्थ हड़ताल चलती है, और यह एक व्यस्त स्थिति बन जाती है। जब मीडिया स्कूल में आती है, हड़ताल के बारे में सवाल पूछता है, सिद्धांत सहायक पूरी स्थिति बताते हैं और इस्तीफा देते हैं। सभी छात्रों ने उसे छोड़ने का अनुरोध नहीं किया और वह कुछ संकेत दिखाते हैं कि वह वापस आ जाएगा।


title: पाठशाला (फ़िल्म)

text: महत्वपूर्ण रिसेप्शन संपादित करें पाठशाला को भारत में शीर्ष आलोचकों से मिश्रित समीक्षा मिली इसे इंडियाटाइम्स में से 5 में से 3 प्राप्त हुए। [2] द टाइम्स ऑफ इंडिया ने 5 में से 3 फिल्मों को यह भी कहा कि "कुछ गंभीर देखने के लिए जाएं।" [3] एओएल इंडिया के न्योयण ज्योति पारसारा ने फिल्म को 5 में से 1.5 रन देकर कहा, "पाठशाला में पटकथा नहीं है। और इसके खराब संवादों में ज्यादातर कलाकारों द्वारा जोर से अभिनय के कारण ही बदतर किया गया है। "[4] इंडियाम के तारन आदर्श ने 5 में से 2 को यह कहते हुए कहा," संपूर्ण, पथठरा एक अच्छी तरह से उदार फिल्म है, लेकिन स्पष्टता का अभाव है अविश्वसनीय पटकथा। "[5] पथशला को सीएनएन-आईबीएन की राजीव मसंद द्वारा 5 में से 1.5 का दर्जा दिया गया था। उनके अनुसार, "स्क्रिप्ट में अपने चरित्रों की देखभाल करने के लिए बेहद मेहनत करने के प्रयास में अति उत्साही और अति-अतिशयोक्ति शामिल है।"


title: फैज़ल ख़ान

text: फैजल खान (जन्म: ३० जनवरी १९९९) एक बाल अभिनेता, डांसर हैं।) वें भारतीय रियलिटी शो डांस इंडिया डांस लिल मास्टर्स सीजन २ के विजेता हैं। वर्तमान में सोनी इंडिया पर प्रसारित होने वाले टीवी सीरिअल भारत का वीर पुत्र – महाराणा प्रताप में बाल महाराणा प्रताप की भूमिका निभाई थी। इनके अलावा ये सीआईडी में भी कार्य कर चूके है।


title: फैज़ल ख़ान

text: फैज़ल का जन्म १९९९ में मुंबई में हुआ। वे १० वी कक्षा के विद्यार्थी है। इनके पिता एक ऑटो रिक्शा चालक हैं।


title: प्रथम श्रेणी क्रिकेट में 100 शतक लगाने वाले बल्लेबाजों की सूची

text: क्रिकेट के खेल में किसी बल्लेबाज़ द्वारा बिना आउट हुए सौ या उससे ज़्यादा रन बनाने को शतक कहते है। प्रथम श्रेणी क्रिकेट में कुल पच्चीस खिलाड़ी इस उपलब्धि पर 100 या उससे ज्यादा बार पहुँचें है। ऐसा करने वाले सबसे पहले खिलाड़ी डब्ल्यू जी ग्रेस थे, जिन्होने अपना सौवां शतक 1895 में पूरा किया था।


text: ऐतिहासिक तौर पर अंग्रेज़ी काउंटी चैम्पियनशिप ऐसी प्रथम श्रेणी प्रतियोगिता है जिसमें हर सीज़न में सबसे ज्यादा मैच खेले जाते हैं, अत: यह ज्यादा रन बनाने के लिए सबसे अनुकूल प्रतियोगिता है। सौ प्रथम श्रेणी शतक लगाने वाले 25 खिलाड़ियों में से सिवाय ऑस्ट्रेलिया के डॉन ब्रेडमैन, पाकिस्तान के ज़हीर अब्बास, न्यूजीलैंड के ग्लेन टर्नर, और वेस्ट इंडीज के विव रिचर्ड्स के सभी या तो पैदाइशी अँग्रेज़ थे या अँग्रेज़ अर्हता प्राप्त थे। जहीर अब्बास (ग्लॉस्टरशायर), टर्नर (वोस्टरशायर) और रिचर्ड्स (समरसेट) सभी विदेशी खिलाड़ियों के रूप में पर्याप्त काउंटी क्रिकेट खेलें हैं। ब्रेडमैन जो कि इस उपलब्धि तक पहुँचने वाले पहले पहले गैर-अँग्रेज़ बल्लेबाज थे, इस कारण इकलौते बल्लेबाज है जिन्होंने किसी अंग्रेज़ी काउंटी के लिये खेले बिना यह कारनामा किया।


title: सूदखोरी

text: सूदखोरी वो व्यवस्था होती है जिसमें कर्ज़ अत्यधिक ब्याज पर या कोई अनैतिक तरीके से दिया जाता है। इस व्यवस्था में कर्ज़ लेने वाले का लाभ नहीं बल्कि कर्ज देने वाला का लाभ प्रधान होता है। ऐतिहासिक तौर पर और आज भी कई समाज में कर्ज पर ब्याज लेना ही सूदखोरी माना जाता था। ईसाई धर्म में ब्याज लेना गलत आचरण माना जाता था। इस कारण ईसाई समाजों में यहूदी ही कर्ज मुहैया कराते थे। प्राचीन हिन्दू ग्रंथों में भी सूदखोरी को गलत माना गया है।


title: इंजन स्टार्टर

text: सभी प्रकार के अन्तर्दहन इंजनों को स्टार्ट करने के लिये किसी वाह्य ऊर्जा-स्रोत का उपयोग करके उन्हें कुछ चक्कर घुमाना पड़ता है क्योंकि वे अचालित अवस्था में (अर्थात् शून्य RPM पर) अन्तर्दहन इंजन बलाघूर्ण नहीं पैदा करता।। इस कार्य के लिये प्रयुक्त होने वाली युक्ति को इंजन प्रवर्तक या इंजन स्टार्टर कहते हैं। मोटर स्टार्टर द्वारा कुछ चक्कर घुमाने के बाद इंजन स्वयं अपनी शक्ति से घूमने लगता है और स्टार्टर को तुरन्त बन्द कर दिया जाता है।


title: इंजन स्टार्टर

text: इंजन स्टार्टर कई प्रकार के होते हैं जैसे - वैद्युत मोटर, वायुचालित मोटर (pneumatic motor), द्रवचालित मोटर (hydraulic motor) आदि। किन्तु आजकल अधिकांशतः बैटरी-चालित डीसी मोटर ही इस काम के लिए सबसे अधिक प्रयुक्त होता है।


title: केसमुत्ति सुत्त

text: केसमुत्ति सुत्त या कालाम सुत्त तिपिटक के अंगुत्तर निकाय में स्थित भगवान बुद्ध के उपदेश का एक अंश हैं। बौद्ध धर्म के थेरवाद और महायान सम्प्रदाय के लोग प्रायः इसका उल्लेख बुद्ध के 'मुक्त चिन्तन' के समर्थन के एक प्रमाण के रूप में करते हैं।{ केसमुति सुत्त अधिक बड़ा नहीं है, किन्तु इसका अत्यन्त महत्त्व है।


title: केसमुत्ति सुत्त

text: एक बार भगवान बुद्ध अपने विशाल भिक्खुसंघ सहित कोसल जनपद में चारिका करते हुए केस-मुत्त (केश-मुक्त) नामक कालामों के निगम में पहुँचे। कालाम लोग भगवान बुद्ध के सुयश को पहले से ही अच्छी तरह से जानते थे ("इतिपि सो भगवा अरहं सम्मासम्बुद्धो विज्जाचरणसम्पन्नो सुगतो लोकविदू अनुत्तरो पुरिसधम्मसारथी सत्था देवमनुस्सानं बुद्धो भगवाति")। अतः वे भगवान बुद्ध के दर्शन करने के लिए उनके पास पहुँचे। उनके पास जाकर कालामों ने अपनी जिज्ञासा प्रकट करते हुए पूछा कि ‘हे भन्ते! कुछ श्रमण-ब्राह्मण केस-मुत्त निगम आते हैं। वे यहाँ अपने ही मत की प्रशंसा करते हैं तथा दूसरों के मत की निन्दा करते हैं और दूसरों के मत को नीचा दिखाते हैं। पुनः दूसरे श्रमण-ब्राह्मण यहाँ आकर अपने मत की प्रशंसा करके दूसरों के मतों की निन्दा करते हुए नहीं थकते।’


title: केसमुत्ति सुत्त

text: भगवान् बुद्ध के समक्ष इस प्रकार अपनी बात को उपस्थापित करने के पश्चात् उन्होंने भगवान से प्रश्न किया कि ‘हे भन्ते! अपने मत की प्रशंसा तथा दूसरों के मत का दूषण करने से हमारे मन में उनके प्रति शंका पैदा होती है कि इन श्रमण-ब्राह्मणों में किसने सत्य कहा है तथा किसने झूठ?’


title: केसमुत्ति सुत्त

text: तब कालामों के मन के शक का शमन करते हुए भगवान बुद्ध सत्य की कसौटी को उनके समक्ष प्रस्तुत करते हुए कहते हैं कि ‘हे कालामो! शक करना ठीक है। सन्देह करना ठीक है। वस्तुतः सन्देह करने के स्थान पर ही सन्देह उत्पन्न हुआ है।’


title: केसमुत्ति सुत्त

text: हे कालामों! किसी तथ्य को केवल इसलिए नहीं मानना चाहिए कि यह तो परम्परा से प्रचलित है, अथवा प्राचीन काल से ही ऐसा कहा जाता रहा है, अथवा यह धर्मग्रन्थों में कहा गया है, अथवा किसी वाद के निराकरण के लिए इस तथ्य का ग्रहण समुचित है। आकार या गुरुत्व के कारण ही किसी तथ्य को स्वीकार नहीं करना चाहिए, प्रत्युत इसलिए ग्रहण करना चाहिए कि ये धर्म (कुशल) हैं, अनिन्दनीय हैं तथा इसको ग्रहण करने पर इसका फल सुखद और हितप्रद ही होगा।


title: केसमुत्ति सुत्त

text: कालामो, जब तुम स्वयं जान लो कि- ये चीजे अच्छीं हैं, ये चीजे अनिन्दनीय हैं, बुद्धिमान लोग इन चीजों की प्रशंसा करते हैं, इन कार्यों को करने से लाभ होगा और प्रसन्नता होगी, - तब इन कार्यों को करने की तरफ बढो।


title: केसमुत्ति सुत्त

text: विश्व साहित्य में पालि साहित्य का विशेष स्थान है। विश्व के प्रायः सभी भाषा-साहित्यों को इस भाषा तथा इसके विशाल साहित्य ने प्रभावित तथा पल्लवित किया है। कथा, दर्शन तथा बौद्धिक साहित्य के विकास में तो इसका अत्यन्त महत्त्वपूर्ण स्थान है। यह साहित्य सम्पूर्ण विश्व में नैतिक तथा आदर्शवादी साहित्य के विकास में सदियों से महत्त्वपूर्ण भूमिका निभाता आ रहा है। पालि भाषा में तत्कालीन इतिहास, दर्शन, संस्कृति तथा परम्पराओं का विस्तृत व प्रामाणिक वर्णन प्राप्त होता ही है, किन्तु अपनी वैज्ञानिक, प्रमाण-सम्मत, कल्याणकारी तथा मानवीय शिक्षाओं के लिए यह साहित्य विश्व में विशेष श्रद्धा-स्थान है।


title: केसमुत्ति सुत्त

text: पालि साहित्य अत्यन्त विशाल तथा विस्तृत है। इसमें प्राप्त होने वाले बुद्ध-वचनों को मुख्यतः तीन भागों में संकलित किया गया, जो इस प्रकार विभक्त है- विनय पिटक, सुत्त पिटक और अभिधम्म पिटक।


title: केसमुत्ति सुत्त

text: विनय-पिटक में भिक्खुओं व भिक्खुणियों के आचार-नियमों का संकलन किया गया है। सुत्त-पिटक में भगवान बुद्ध के द्वारा उपदिष्ट शिक्षाएँ प्रमुखतः संकलित की गई हैं। अभिधम्म-पिटक में दर्शन-सम्बन्धी तत्त्वों की समीक्षाएँ संग्रहित की गई हैं।


title: केसमुत्ति सुत्त

text: चूँकि सुत्त-पिटक में भगवान बुद्ध तथा उनके प्रमुख शिष्यों के उपदेश उपवर्णित किये गये हैं। इस कारण उपासक-वर्ग के लिए इस पिटक का बहुत अधिक महत्त्व है। सुत्त-पिटक में अत्यन्त सरल व सुबोध शैली में सुन्दर उपमाओं तथा रूपकों के माध्यम से आध्यात्मिक तथा भौतिक जीवन को सुखपूर्वक जीने की कला बौद्ध-धर्म परम्परा के अनुसार सीखाई गई है।


title: केसमुत्ति सुत्त

text: सुत्त-पिटक पाँच भागों में उपलब्ध होता है। इन पाँचों भागों में अंगुत्तर-निकाय अपने वैशिष्ट्य के कारण विशेष स्थान रखता है। अंगुत्तर-निकाय की विशेषता है कि इस निकाय में 1 से लेकर 11 की संख्या के क्रम में अंकों के आधर पर भगवान बुद्ध के उपदेश संग्रहित किये गये हैं। प्रत्येक अंक की संख्या एक अध्याय या निपात है, जो अंकवार विषयों का प्रतिपादन करता है। अतः अध्याय को ही निपात की संज्ञा से जाना जाता है। यह जानना रोचक ही होगा कि एक अंक से एकक-निपात में धम्म (धर्म) की एक संख्या की दृष्टि से व्याख्या की गई। अर्थात् एकक-निपात में धर्म पर एक-एक दृष्टि से विचार किया गया है। दुक-निपात में उस पर दो-दो, तिक-निपात में तीन-तीन तथा चतुक्क-निपात में चार-चार दृष्टियों से वर्णन प्राप्त होता है। इस तरह क्रमशः एकादसक-निपात तक ग्यारह-ग्यारह प्रकार से धर्म की व्याख्या की गई है। एकक-निपात से अंकों में वृद्धि होते हुए दुक-तिक-चतुक्क-पंचक-छक्क-सत्तक-अट्ठक-नव-दसक-एकादसक इस प्रकार क्रम से अंकोत्तर वृद्धि चलती है। अतः ‘अंगुत्तरनिकाय’ (अंकोत्तरनिकाय) यह नाम पूर्णतः सार्थक तथा समुचित ही प्रतीत होता है। अंगुत्तर (अंकोत्तर) शब्द में अंग का अर्थ अंक ही है। इन अंकों का उत्तर (बढ़ना) अर्थ में होने पर अंगुत्तर शब्द सिद्ध होता है। क्रमशः अंकों का गणना की दिशा में उत्तर (बढ़ना) ही यहाँ अभिप्रेत है। इस प्रकार यह अंगुत्तर निकाय नाम सार्थक तथा उपयुक्त है।


title: केसमुत्ति सुत्त

text: अंगुत्तर निकाय के केसमुत्ति सुत्त में जिस प्रकार से वैज्ञानिक चेतना तथा बौद्धिकता को जागृत करने तथा अन्धविश्वासों तथा घिसी-पिटी बातों नकारने की बात की गई है, वह अपने आप में एक मिसाल है। ढाई हजार वर्षों पूर्व इतनी आधुनिक, वैज्ञानिक तथा तरो-ताजा विचार-पद्धति को उपस्थापित करने वाले भगवान बुद्ध सच ही कितने महान वैज्ञानिक और विमर्शक थे। ढाई हजार वर्षों पूर्व बुद्ध ने इतनी वैज्ञानिक बातें कह दी, जो आज भी विज्ञान को राह दिखा सकती है। निश्चय ही यह सुत्त विज्ञान के लिए एक कसौटी (निकष) ही है।


title: केसमुत्ति सुत्त

text: अंगुत्तर निकाय के केसमुत्ति सुत्त में कालामों को सम्बोधित करके बताया गया ज्ञान सम्पूर्ण साहित्य-वाङ्मय में विशिष्ट स्थान रखता है। वस्तुतः इस सुत्त के वैज्ञानिक दृष्टिकोण के कारण ही बौद्ध साहित्य तथा बौद्ध-ज्ञान परम्परा प्रतिष्ठा को प्राप्त हुई।


title: केसमुत्ति सुत्त

text: केसमुत्ति सुत्त में कहीं गई बातें वैज्ञानिक, विवेकमय तथा आशापूर्ण हैं। उपर्युक्त विषय के कारण ही वैज्ञानिक चिन्तन में महती व्रफान्ति का सूत्रपात हुआ। बुद्ध के पश्चाद्वर्ती चिन्तकों ने इस विषय पर बहुत ध्यान दिया। यह सुत्त बौद्ध-धम्म के वैज्ञानिक चिन्तन का यह अनुपम आधर है।


title: केसमुत्ति सुत्त

text: इसमें बताया गया है कि किसी भी बात को, चाहे वह परम्परा से ही क्यों न चली आ रही हों, मात्र परम्परा के नाम पर उसे बिना किसी विवेक के नहीं मान लेना चाहिए। शताब्दियों से परम्परा के नाम पर बहुत सारे व्यर्थ के आडम्बर तथा बुराइयाँ चली आयी हैं, इन बुराइयों को बिना किसी सवाल के मान लेना कदापि बुद्धिमत्ता नहीं। इसी प्रकार यदि बहुत प्राचीन काल से भी किसी विषय को कहा जाता रहा हो या परम्परागत रूप में वह बात चली आ रही हो, तब भी उसे बिना संशोधन जैसा का तैसा स्वीकार कर लेना उचित नहीं। उन विषयों के अच्छे-बुरे के विषय में स्वतन्त्रतया विचार किया ही जाना चाहिए। एडोल्फ हिटलर के विषय में प्रसिद्ध है कि वह अपने अनुचरों से कहा करता था कि ‘किसी भी झूठ को बार बार दौराने से वह भी सच लगने लगता है।’ बहुधा परम्पराएँ भी यही भूमिका अदा करती है। कितनी भी बुरी परम्परा हो या कितना भी नीच चलन हो, किन्तु उसे मानते-मानते वह ही सही लगने लगती है। पिफर निरन्तर दोहराये जाने पर वही उचित लगने लगता है। अतः बहुत काल से मानी जाने वाली तथा सुनी-सुनाई बातों पर आँख मूंदकर विश्वास नहीं करना चाहिए।


title: केसमुत्ति सुत्त

text: कोई बात यदि किसी पवित्र धर्म-ग्रन्थ में लिखी हो तब भी उसे बिना विवेक के नहीं मान लेना चाहिए। चाहे किसी भी धर्म-ग्रन्थ या पुस्तक में कोई विषय क्यों न लिखा गया हो, उस पर भी विवेकपूर्ण चिन्तन आवश्यक होता है। बहुत सारे ऐसे अनुपयोगी, अमानवीय तथा घृणित विषय भी बहुत सारे ध्र्म-ग्रन्थों, पवित्र मानी जाने वाली किताबों तथा पुराणों में भरे पड़े हैं। इनमें विवर्णित सभी विषयों पर वैज्ञानिक दृष्टिकोण से परिचर्चा तथा विमर्श होना चाहिए तथा विज्ञानवादी बहस भी जरुरी है।


title: केसमुत्ति सुत्त

text: किसी धर्म-गुरु या आकर्षक व्यक्तित्व के धनी व्यक्ति के वचन होने मात्र से भी उन पर विश्वास नहीं कर लेना चाहिए। सदियों से कई पाखण्डी धर्मगुरुओं ने बुरी परम्पराओं तथा अपना लाभ होने वाले पन्थ चलाये हैं। अपने स्वार्थ की पूर्ति के लिए वे अनेक प्रकार के हथकण्डे चलाते हैं।


title: केसमुत्ति सुत्त

text: पुनः किसी वाद के निराकरण के लिए किसी तथ्य या प्रमाण का ग्रहण समुचित हो सकता है, किन्तु अन्य विषय में वह प्रतिवूफल तथा अनुपयुक्त भी हो सकता है। यह उक्ति प्रसिद्ध ही है कि ‘सिक्के के दो पहलु होते हैं’, यदि एक पक्ष उजला या लाभदायक है तो दूसरा पक्ष कलुषित तथा हानिकारक भी हो सकता है। इसलिए किसी वाद के निराकरण के लिए प्रयुक्त तथ्य का सभी परिस्थितियों में सर्वदा ग्रहण समुचित नहीं। पिफर देशकाल, अवस्था तथा परिस्थितियों के कारण तथ्यों तथा सत्य में भी परिवर्तन हो जाता है। दृष्टव्य है कि ‘सत्य और वास्तविकता में भी अनेक बार भेद हो जाता है।’ बार बार दोहराने या प्रचलन के कारण हम किसी बात को उसी रूप में सत्य मान लेते है, किन्तु वास्तविकता में वह वैसा होता ही नहीं है। अतः वास्तविकता को दृष्टिगत रखकर ही कोई निर्णय लेना समुचित है।


title: केसमुत्ति सुत्त

text: आकार या गुरुत्व के कारण ही किसी तथ्य को नहीं स्वीकार कर लेना चाहिए। अनेक बार देखा जाता है कि केवल बड़ा होना ही पर्याप्त नहीं, उसमें गुण भी होने चाहिए। अतः मात्र आकार की गुरुता के कारण किसी भी चीज को मान लेना कोरी बुद्धि है।


title: केसमुत्ति सुत्त

text: इस प्रकार कालामों को दिए गए इस उपदेश में शिक्षा दी गई है कि परम्परा से प्रचलित अथवा प्राचीन काल से निरन्तर कथित अथवा धर्मग्रन्थ में लिखित अथवा वाद के निराकरण के लिए प्रयुक्त तथ्य अथवा आकार या गुरुत्व के कारण ही किसी तथ्य या विषय को नहीं स्वीकार कर लेना चाहिए। इस प्रकार भगवान बुद्ध ने इन विषयों को परिस्थितियों के अनुरूप अमान्य घोषित किया -


title: केसमुत्ति सुत्त

text: तब कौन सी कसौटियाँ हैं कि जिन्हें स्वीकार किया जा सकता है? यदि ये धर्म (कुशल) हैं, अनिन्दनीय हैं तथा इसको ग्रहण करने पर इसका फल सुखद और हितप्रद ही होगा। निश्चय ही मानवीय चिन्तन, वैज्ञानिक तथा विवेकवाद के लिए इस सुत्त से बेहतर कसौटी और हो ही क्या सकती है?


title: केसमुत्ति सुत्त

text: तब भगवान बुद्ध ने कालामों को मान्य बातों के विषय में बताया। उन्होंने उन सभी विषयों को अत्यन्त व्रफमबद्ध तथा व्यवस्थित ढंग से कालामों के समक्ष उपस्थापित किया जो मान्य तथा सत्य कहे जा सकते हैं -


title: केसमुत्ति सुत्त

text: भगवान् बुद्ध कहते हैं कि किसी भी विषय को तभी मान्य किया जा सकता है, जब वह विषय ध्र्म-सम्मत है अर्थात् धर्म के अनुकूल तथा कुशल (भलाई तथा कल्याण करने वाले) हैं। निश्चय ही, यदि समाज में किसी कार्य या विषय के कारण सभी का कल्याण होता है तथा दुःख से पीडि़त जनता को राहत मिलती है अथवा लोगों के जीवन में उÂति तथा विकास का मार्ग खुलता है व सबका हित होता है, तो ये विषय वुफशल ही कहे जायेंगे। अतः सभी कल्याणकारी तथा मानवीय शुभ कर्म वुफशल ध्र्म कहे जाते हैं। इन वुफशल कर्मों को मान्यता देना चाहिए तथा इन वुफशल कर्मों को करते हुए मानवता की सेवा करनी चाहिए।


title: केसमुत्ति सुत्त

text: वे सभी विषय जो अनिन्दनीय (सभी दोषों से परे) तथा अघृणित (पूज्य) है, वे समाज में मान्य करार दिये जाने चाहिए। यदि किसी विषय में कोई दोष नहीं है तथा वह विषय पूजार्ह है, तब ऐसी परिस्थिति में उसे मान्यता देना ही चाहिए।


title: केसमुत्ति सुत्त

text: उन सभी विषयों और मान्यताओं को मान्य करार देना चाहिए जिनके ग्रहण से सुखकारी और हितप्रद परिणाम प्राप्त होंगे। यदि किसी कार्य को करने से उसके परिणाम सुखकारी है और समस्त मानवता का जिससे हित साध्ति होता हो, तो ऐसे कर्मों को करना निश्चय ही समाज के लिए लाभदायक होता है। ऐसे कल्याणकारी विषयों का करना लाभकारी होता है।


title: केसमुत्ति सुत्त

text: इस प्रकार भगवान बुद्ध ने कालामों के समक्ष अधेलिखित विषयों कसौटियों को मान्य अथवा सत्य घोषित किया। वे इस प्रकार हैं -


title: केसमुत्ति सुत्त

text: इस प्रकार भगवान बुद्ध के ये वैज्ञानिक वचन आधुनिक काल में उतने ही प्रासंगिक तथा ग्रहणीय है। आधुनिक विज्ञान के लिए भगवान बुद्ध के ये विज्ञान-सम्मत कसौटियाँ मार्ग-दर्शक सिद्ध हो सकती है।


title: केसमुत्ति सुत्त

text: आधुनिक भारत में पालि तथा बौद्ध साहित्य की पुनः प्रतिष्ठा करने का श्रेय मुख्यतः भिक्षुत्रय अर्थात् राहुल सांकृत्यायन, जगदीश काश्यप तथा भदन्त आनन्द कौशल्यायन को जाता है। ऐसे समय में जबकि भारत से बौद्ध धर्म तथा पालि साहित्य का लोप हो चुका था, इन्होंने ही ग्रन्थों का सम्पादन तथा अनुवाद करके प्रकाशन कराया तथा प्रचार किया। इनके जीवन-चरितों को ध्यानपूर्वक पढ़ने पर ज्ञात होता है कि ये तीनों ही धर्मधुरन्धर अंगुत्तर निकाय में विद्यमान केसमुत्ति-सुत्त से अत्यधिक प्रभावित रहें। कालामों को सम्बोधित करते हुए उन्हें दिया गया यह केसमुत्ति-सुत्त समस्त वाङ्मय प्रपंच में विवेकवाद तथा स्वतन्त्र चिन्तन के लिए एक प्रकार का घोषणा-पत्र ही है। कालामों को दिया गया यह सुत्त वास्तव में मानवता के लिए एक दाय है।


title: केसमुत्ति सुत्त

text: इस केसमुत्ति सुत्त ने इन विद्वान भिक्षुओं को अत्यन्त प्रभावित किया। भगवान बुद्ध और बौद्ध-दर्शन के प्रति आकर्षण होने की बात को राहुल सांवृफत्यायन अपनी आत्मकथा 3 में इस तरह से प्रकट करते हैं -


title: केसमुत्ति सुत्त

text: ढाई हजार वर्ष पहले के समाज और समय में बुद्ध के युक्तिपूर्ण सरल और चुभने वाले वाक्यों का मैं तन्मयता के साथ आस्वाद लेने लगा। त्रिपिटक में आये मोजिज़ें और चमत्कार अपनी असम्भवता के लिए मेरी घृणा के पात्र नहीं, बल्कि मनोरंजन की सामग्री थे। मैं समझता था, पच्चीस सौ वर्षों का प्रभाव उन ग्रन्थों पर न हो यह हो नहीं सकता। असम्भव बातों में कितनी बुद्ध ने वस्तुतः कहीं, इसका निर्णय आज किया नहीं जा सकता, पिफर राख में छिपे अंगारों या पत्थरों से ढँवेफ रत्न की तरह बीच-बीच में आते बुद्ध के चमत्कारिक वाक्य मेरे मन को बलात् अपनी ओर खींच लेते थे। जब मैंने कालामों को दिये बुद्ध के उपदेश- ‘किसी ग्रन्थ, परम्परा, बुजुर्ग का ख्याल कर उसे मत मानो, हमेशा खुद निश्चय करवेफ उस पर आरूढ़ हो’ को सुना, तो हठात् दिल ने कहा- यहाँ है एक आदमी जिसका सत्य पर अटल विश्वास है, जो मनुष्य की स्वतन्त्र बुद्धि के महत्त्व को समझता है। जब मैनें मज्झिम-निकाय में पढ़ा- ‘बेड़े की भाँति मैनें तुम्हें धर्म का उपदेश किया है, वह पार उतरने के लिए है, सिर पर ढोये-ढोये फिरने के लिए नहीं, तो मालूम हुआ, जिस चीज़ को मैं इतने दिनों से ढूँढता फिर रहा था, वह मिल गई।


title: केसमुत्ति सुत्त

text: राहुलजी भगवान बुद्ध द्वारा उपदिष्ट मानव कल्याण सम्बद्ध बातों से तथा तर्कसंगत विषयों के प्रतिपादन के कारण उनसे अत्यन्त प्रभावित रहें। वस्तुतः भगवान बुद्ध के द्वारा कहीं गई शिक्षाओं में एक भी मानव कल्याण तथा तर्क के परे नहीं है। वेफसमुत्ति सुत्त में बुद्ध भगवान द्वारा कालामों को दी गई शिक्षाप्रद-पंक्तियाँ राहुलजी के हृदय में उतर सी गई थी।


title: केसमुत्ति सुत्त

text: भदन्त आनन्द कौशल्यायन भी अंगुत्तर निकाय की प्रस्तावना में इसी प्रकार की बात को स्वीकार करके इस सुत्त के प्रति अपनी वृफतज्ञता निवेदित करते हैं। वे लिखते हैं कि केसमुत्ति-सुत्त को पढ़कर ही वे बौद्ध-धम्म तथा साहित्य की ओर आकर्षित हुए। अंगुत्तर निकाय की प्रस्तावना में वे इस प्रकार लिखते हैं -


title: केसमुत्ति सुत्त

text: वैश्विक इतिहास में भगवान बुद्ध ने यह नई बात कहीं है। किसी भी धर्मगुरु ने इतना बड़ा साहस नहीं किया। सभी अपनी अपनी भगवत्ता को स्थापित करने या उसे बचाने के प्रयास में ही लगे दिख पड़ते हैं। किन्तु भगवान बुद्ध की बात ही निराली है। वे स्वयं के द्वारा कही गई बात को भी आँख बन्द करके न मानने की शिक्षा को इस प्रकार उपस्थापित करते हैं-


title: केसमुत्ति सुत्त

text: भावार्थ - ‘हे पण्डित! जिस तरह उच्च ताप से पककर कोई सुवर्ण (सोना) परखा जाता है, उसी तरह मेरे भी वचनों को (वैज्ञानिक कसौटी पर कसते हुए) परखकर ग्रहण करना चाहिए, न कि मेरे प्रति गौरव (श्रद्धा) के कारण।’


title: केसमुत्ति सुत्त

text: उपर्युक्त श्लोक के माध्यम से भगवान बुद्ध अपने प्रति श्रद्धाभाव को परे रखकर विज्ञान की कसौटी पर कसते हुए विषय को ग्रहण करने की प्रेरणा देते हैं।


title: केसमुत्ति सुत्त

text: 3. मेरी जीवन-यात्रा-2, राहुल सांस्कृत्यायन, (पृ. 19), राधाकृष्ण प्रकाशन प्राइवेट लिमिटेड, नई दिल्ली, 2002


title: प्रकार जाति

text: जीववैज्ञानिक वर्गीकरण में प्रकार जाति (type species) किसी जीववैज्ञानिक वंश (biological genus) या उपवंश (subgenus) की ऐसी सदस्य जीववैज्ञानिक जाति (species) को कहते हैं जो उस वंश का मानक उदाहरण हो और जिसके नाम पर पूरे वंश का नाम रखा गया हो। इस से मिलती जुलती एक प्रकार वंश की अवधारणा भी है।


title: बिस्मिल अज़ीमाबादी

text: बिस्मिल अज़िमाबादी (1901 - 1978) Patna, Bihar  से एक उर्दू कवि थे। 1921 में उन्होंने "सरफरोशी की तमन्ना" नामक  देशभक्ति कविता लिखी थी।यह कविता  राम प्रसाद बिस्मिल, एक भारतीय महान क्रान्तिकारी नेता ने मुकदमे के दौरान अदालत में अपने साथियों के साथ सामूहिक रूप से गाकर लोकप्रिय भी बनाया। बिस्मिल' अज़ीमाबादी ने इसे भारतीय स्वतन्त्रता संग्राम के नौजवान स्वतन्त्रता सेनानियों के लिये सम्बोधि-गीत के रूप में लिखा था। 'बिस्मिल' की शहादत के बाद इसे स्वतन्त्रता सेनानियों की नौजवान पीढ़ी जैसे शहीद भगत सिंह तथा चन्द्रशेखर आजाद आदि के साथ भी जोड़ा जाता रहा है।  यह पहली एक जर्नल् "सबाह्" मै दिल्ली से प्रकाशित हुई ।


title: रोमा (लोग)

text: रोमा एक मानव-समुदाय है जो यूरोप के विभिन्न भागों में पाये जाते हैं किन्तु इनका मूल दक्षिण एशिया (भारत) है। इन्हें रोमानी भी कहते हैं। रोमानी लोग विश्व के भिन्न-भिन्न भागों में बिखरे हुए हैं किन्तु अधिकांश यूरोप में हैं (और यूरोप में भी मध्य व पूर्वी यूरोप में अधिक हैं)। रोमा लोगों की भाषा रोमानी (भाषा) कहलाती है जिसकी अनेक बोलियाँ हैं। इसके बोलने वालों की संख्या कोई २० लाख है जबकि रोमा लोगों की कुल संख्या ४० लाख के उपर है।


title: रोमा (लोग)

text: रोमा यूरोप का सबसे गरीब और बदहाल अल्पसंख्यक समुदाय है। घुमक्कड़ होने के कारण रोमा को 'जिप्सी' भी कहा जाता है। मुख्यत: पूर्वी यूरोपीय देशों में बसने वाले रोमाओं की कुल संख्या करीब डेढ़ करोड़ है। फ्रांस ने पिछले कुछ हफ्तों के दौरान हजारों रोमाओं को बुल्गारिया और रोमानिया खदेड़ दिया। राष्ट्रपति निकोलस सरकोजी का यह निर्णय यूरोप की राजनीति में गरमागरम बहस का मुद्दा बन गया है। इटली भी ऐसा ही करने जा रहा है। रोमा समुदाय का भारत से गहरा जुड़ाव है। रोमा भाषा अन्य भारतीय भाषाओं से मिलती-जुलती है। यह तथ्य भी अब स्वीकार कर लिया गया है कि रोमा करीब एक हजार साल पहले उत्तर भारत से यूरोप की ओर पलायन कर गए। बाद में ये बाइजेंटाइन साम्राज्य का हिस्सा बन गए। चूंकि यह साम्राज्य अपने आपको रोमन साम्राज्य का उत्तराधिकारी मानता था तो भारत से गए इन बंजारों ने अपना नाम ही रोमा रख लिया। किन कारणों से वे भारत छोड़कर गए या भारत में वे किस जाति से संबंधित थे, जैसे कई प्रश्न है जिनका सटीक जवाब अभी तक नहीं मिल पाया है। कुछ इतिहासकार यह मानते है कि रोमा लोगों को हजारो की संख्या में महमूद गजनी द्वारा गुलाम बनाकर अफगानिस्तान ले जाया गया था। 15वीं शताब्दी के आस-पास वे आजाद होकर यूरोप चले गए थे।


title: रोमा (लोग)

text: भारत छोड़ने के बाद रोमा जहाँ भी गए, उन्हे वहाँ की स्थानीय बोली सीखनी पड़ी। शायद इसलिए उनकी भाषा और व्याकरण काफी बदल गई, लेकिन सैकड़ों साल पश्चिम एशिया और यूरोप में भटकने के बावजूद रोमा भाषा आज भी पश्चिम भारतीय बोलियों-राजस्थानी, पंजाबी और गुजराती के बहुत करीब है। रोमा समुदाय यूरोप के कई देशों में बिखरा हुआ है। यूरोप में रोमा-विरोधी अभियानों का लंबा इतिहास रहा है। द्वितीय विश्वयुद्ध के दौरान नाजीपरस्त फ्रांसीसी सरकार ने भी रोमा समुदाय के हजारों लोगों को जर्मनी खदेड़ दिया था। नाजियों ने भी रोमा समुदाय पर भयंकर अत्याचार किए थे। सरकोजी ने फ्रांस के इस दागदार अतीत में एक नई कड़ी जोड़ दी है। इसे आश्चर्यजनक कहा जाए या शर्मनाक कि यूरोप के वे देश जो खुद को लोकतंत्र और मानवाधिकार का मसीहा मानते है, आज उन निर्दोष और निर्धन लोगों के समूह को बेवजह दंडित करने की कोशिश करने में जुटे है जिनका कोई अपना ठौर-ठिकाना नहीं है। 16 सितंबर को ब्रुसेल्स में यूरोपीय संघ की एक शिखर बैठक में तमाम आलोचनाओं को खारिज करते हुए सरकोजी ने जोर देकर कहा था कि जिप्सियों या रोमा लोगों को खदेड़ना सुरक्षा की दृष्टि से आवश्यक है और इस बारे में फ्रांस को किसी की नसीहत की जरूरत नहीं है। उन्होंने उखाड़े गए सौ रोमा शिविरों को आतंक, अपराध और वेश्यावृत्ति का अड्डा करार देते हुए कहा कि 'हम आगे भी इन अवैध शिविरों को नष्ट करते रहेगे।' सरकोजी ने अपने दावे की पुष्टि में अभी तक कोई ठोस आकड़े पेश नहीं किए हैं। यदि रोमा अपराध में लिप्त है भी तो उन्हे कानून सम्मत सजा मिलनी चाहिए। सामूहिक दंड देने का तालिबानी तरीका फ्रांस ने कैसे अपना लिया? ऐसा नहीं है कि फ्रास में सरकोजी के इस कदम का विरोध नहीं हुआ।


title: रोमा (लोग)

text: पिछले दिनों पचास हजार फ्रांसिसियों ने पेरिस व अन्य शहरों में रोमा लोगों से हो रहे भेदभाव के खिलाफ प्रदर्शन किया। यूरोपीय संघ ने भी फ्रास पर आरोप लगाया है कि अवैध आव्रजकों के शिविरों को उखाड़ने के नाम पर वह यूरोप में नस्लवाद को बढ़ावा दे रहा है। वास्तविकता तो यह है कि सरकोजी की लोकप्रियता लगातार घट रही है और रोमा मुद्दे को राजनीतिक स्वार्थो के लिए भुनाकर वे घरेलू राजनीति में फिर से अपनी पकड़ मजबूत करना चाहते है। इदिरा गांधी द्वारा 1983 में रोमा महोत्सव में कही गई बात को यहा दोहराना प्रासंगिक होगा कि 'रोमा लोगों का इतिहास विपत्ति और वेदना का इतिहास है, लेकिन नियति के थपेड़ों पर मानवीय उत्साह की जीत का भी इतिहास है।' उम्मीद करनी चाहिए कि अक्टूबर में जब यूरोपीय संघ रोमा समुदाय को यूरोप में आत्मसात करने पर चर्चा करेगा तो इदिरा गांधी के इन शब्दों को याद रखा जाएगा।


title: टाल्क

text: टाल्क (Talc) एक खनिज है। इसका रासायनिक सूत्र Mg3 (OH) 2 Si4 O10 है। यह खनिज बड़ा मुलायम होता है तथा साबुन की तरह चिकनाहट लिए रहता है। इसका रंग सफेद या हरा होता है। कठोरता १ होने के कारण इसका चूर्ण आसानी से तैयार किया जा सकता है। इसका आपेक्षिक घनत्व २.७-२.८ है।


title: टाल्क

text: टाल्कम पाउडर का प्रयोग प्राय: सभी घरों में होता है। यह पाउडर खनिज टाल्क से ही तैयार किया जाता है। इसके अतिरिक्त, यह खनिज कपड़ों से चिकनाई को हटाने में, चीनी मिट्टी के उद्योग में, पोर्सिलेन तथा टाइल बनाने के काम में तथा रबर, कागज और रंग के उद्योगों में पूरक के रूप में काम आता है। रासायनिक बरतन बनाने तथा बिजली के उद्योगों में भी यह प्रयोग में लाया जाता है।


title: टाल्क

text: भारत में इस खजि के उच्च श्रेणी के निक्षेप राजस्थान, आंध्र प्रदेश तथा मध्य प्रदेश में है। कदाचित् विश्व का सबसे अच्छा टाल्क फ्रांस के पाइरेनीज प्रदेश में मिलता है।


title: श्रीनिवास तिवारी

text: श्रीनिवास तिवारी(१७ सितम्बर १९२६ -१९ जनवरी २०१८) जिन्हे श्रीयुत श्रीनिवास तिवारी के नाम से भी जाना जाता था, वे २ फरवरी, १९९९ से १२ दिसम्‍बर, २००३ तक अध्‍यक्ष, विधान सभा रहे, एवं भारतीय राष्ट्रीय कांग्रेस के वयोवृद्ध नेताओं में से एक थे। वह रीवा जिले में अपने पूर्व निर्वाचन क्षेत्र मनगवां के पास तिउनी गाँव के निवासी थे।उन्हें मध्यप्रदेश का 'सफ़ेद शेर' नाम से भी जाना जाता था।इनकी इनके माता का नाम कौशिल्या देवी तथा पिता का नाम स्‍व. श्री मंगलदीन तिवारी एवं पत्नी का नाम स्‍व. श्रीमती श्रवण कुमारी था। इनकी शिक्षा एम.ए., एल.एल.बी। में हुई और पेशे से ये वकील थे। इनका निधन १९ जनवरी २०१८ को दिल्ली में हुआ।


title: पहाड़गंज

text: पहाड़गंज (Paharganj) दिल्ली राज्य के मध्य दिल्ली ज़िले का एक मोहल्ला है। यह नई दिल्ली रेलवे स्टेशन से पश्चिम में स्थित है। यह मध्य दिल्ली के तीन प्रशासनिक विभागों में से एक है, अन्य दो करोल बाग और दरिया गंज हैं।


title: व्‍यान वात

text: यह वायु समस्‍त शरीर में धूमती है। इसी वायु के प्रभाव से रस, रक्‍त तथा अन्‍य जीवनोपयोगी तत्‍व सारे शरीर में बहते रहते हैं। शरीर के समस्‍त कार्यकलाप और कार्य करनें की चेष्‍टायें बिना व्‍यान वायु के सम्‍पन्‍न नहीं हो सकती हैं। जब यह कुपित होती है तो समस्‍त शरीर के रोग पैदा करती है।


title: हाडी

text: हाडी, हाड़ी अथवा हरि और हरी भारत में निवास करने वाला एक समुदाय है जिसे परंपरागत रूप से अस्पृश्य (अछूत) जाति के अंतर्गत रखा जाता रहा है। ये लोग डोम नाडिया इत्यादि के समकक्ष रखे जाते रहे हैं और माना जाता है कि पुराने समय में इन्हें हिन्दू वर्ण व्यवस्था में भी स्थान नहीं प्राप्त था। इनके पुराने समय में मौजूद होने के प्रमाण उपलब्ध हैं। यह समुदाय एक उपेक्षित भारतीय समुदाय है जिन्हे व्यपार , कृषि , विद्या, अच्छी भोजन, धन रखने इत्यादि का अधिकार तक नही था । ये लोग गाँव , नगर , कस्बो के बाहर झुग्गी झोपड़ा बना कर निवास करते थे और इन्हें सफाईकर्मी जाति (अथवा) समुदाय के रूप में देखा जाता था। हाडी जाति के लोग गाँव , नगर व कस्बे के सड़क की साफ सफाई , मरे हुए पशु-मवेशियों को हटाने इत्यादि का कार्य करते थे।


title: हाडी

text: भारतीय इतिहास के लिखित स्रोतों में, अलबरूनी द्वारा लिखित विवरण के हवाले से इनके उस समय होने को प्रमाणित किया जाता है। अलबरूनी ने इनका ज़िक्र चांडाल समुदाय के भाग के रूप में किया है जिसमें इनके साथ डोम, चंडाल, बधाथु का उल्लेख है। कुछ विद्वानों ने यह भी साबित करने का प्रयास किया है कि ये निम्नतम स्तर पर मानी जाने वाली जातियाँ हमेशा से ऐसी नहीं रहीं, उदाहरणार्थ एक लेखक ने हजारी प्रसाद द्विवेदी के हवाले से लिखा है, "मुसलमान आगमन के अव्यवहित पूर्वकाल में डोम-हाडी या हलखोर इत्यादि जातियाँ काफी संपन्न और शक्तिशाली थीं।"


title: हाडी

text: वर्तमान में इन्हें कई राज्यों में अनुसूचित जाति का दर्जा प्राप्त है जैसे उत्तर प्रदेश में "हरी" अथवा "हरि" के उपनाम लिखने वालों को; कुछ इलाकों में नाडिया और हाडी का उल्लेख एक साथ है; बिहार झारखण्ड बंगाल और उड़ीसा में हाडी अथवा हरि सहिस , नायक, उपनाम लिखने वालों के रूप में। गुजरात के हाड़ी समुदाय वर्तमान में मछली व्यवसाय से जुड़े हैं और गुजरात के तटीय क्षेत्रो मे पाए जाते हैं


title: हाडी

text: आज भी अंडमान द्वीप के सेलुलर जेल जिसे काला पानी की सजा कही जाती थी उनमे मौजूद हैं राम हाड़ी जी ‘स्‍वराज्‍य’ पत्रिका जो गाजियाबाद से प्रकाशित होती थी उसके संपादक थे। उन्‍हें अपने तीन संपादकीयों को ब्रिटिश सरकार द्वारा "‘राजद्रोह’" करार दिये जाने के कारण सेलुलर जेल में 21 वर्ष की कैद हुई थी।आज भी उनका नाम सेलुलर जेल के यूनाइटेड प्रोविन्स शिलापठ  पर स्वर्ण अक्षरों से अंकित हैं 1950 से पहले उत्तर प्रदेश का नाम यूनाइटेड प्रोविन्स था एक सदी के बाद, 15 अगस्‍त, 1957 को पोर्ट ब्‍लेयर में ‘शहीद स्‍तम्‍भ’ प्राण न्‍यौछावर करने वाले अचर्चित और गुमनाम शहीदों को समर्पित किया गया, बाबु राम हाड़ी के बारे मे यह भी कहा जाता हैं की इनका सम्बन्ध पंजाब प्रान्त के गुरुदास पुर जिला से हैं मगर सेलुलर जेल के शिलापठ पर पंजाब प्रान्त के इनसे मिलते जुलते नाम अंकित हैं जो हिदा राम हैं, सजाऐ काला पानी के सूची मे और भी कई ऐसे नाम अंकित हैं जिनका नाम इतिहास के पन्नो से गायब हो गया हैं, हाड़ी जाति से सम्बंधित राम हाड़ी का शहीद स्‍तम्‍भ’ पुरे विश्व के हाड़ी जाति के लिए एक पवित्र तीर्थ से कम नहीं है


title: हाडी

text: भारत में 1000 ईस्वी में केवल 1 फीसदी अछूत जाति थी, लेकिन मुगल वंश की समाप्ति होते-होते इनकी संख्या 14 फीसदी हो गई। आपने सोचा कि ये 13 प्रतिशत की बढोत्तरी मुगल शासन में कैसे हो गई। जो हिंदू डर और अत्याचार के मारे इस्लाम धर्म स्वीकार करते चले गए, उन्हीं के वंशज आज भारत में मुस्लिम आबादी हैं। जिन क्षत्रियों ने मरना स्वीकार कर लिया उन्हें काट डाला गया और उनके असहाय परिजनों को इस्लाम कबूल नहीं करने की सजा के तौर पर अपमानित करने के लिए गंदे कार्य में धकेल दिया गया। वही लोग भंगी, वैस, वैसवार, बीर गूजर (बग्गूजर), भदौरिया, बिसेन, सोब, बुन्देलिया, चन्देल, चौहान, नादों, यदुबंशी, कछवाहा, किनवार-ठाकुर, बैस, भोजपुरी राउत, गाजीपुरी राउत, गेहलौता, मेहतर, हलालखोर , हलाल, खरिया, चूहड़- गाजीपुरी राउत, दिनापुरी राउत, टांक, गेहलोत, चन्देल, टिपणी कहलाए। डॉ सुब्रहमनियन स्वामी लिखते हैं, <nowiki>"</nowiki> ये अनुसूचित जातियां उन्हीं ब्राह्मण व क्षत्रियों के वंशज है, <nowiki>"</nowiki> प्रख्यात साहित्यकार अमृत लाल नागर ने अनेक वर्षों के शोध के बाद पाया कि जिन्हें "भंगी", "मेहतर" आदि कहा गया, वे ब्राहम्ण और क्षत्रिय थे। स्टेनले राइस ने अपने पुस्तक "हिन्दू कस्टम्स एण्ड देयर ओरिजिन्स" में यह भी लिखा है कि अछूत मानी जाने वाली जातियों में प्राय: वे जातियां भी हैं, जो मुगलों से हारीं तथा उन्हें अपमानित करने के लिए मुसलमानों ने अपने मनमाने काम करवाए थे। गाजीपुर के श्री देवदत्त शर्मा चतुर्वेदी ने सन् 1925 में एक पुस्तक लिखी थी जिसका नाम 'पतित प्रभाकर' अर्थात मेहतर जाति का इतिहास था। इस छोटी-सी पुस्तक में "भंगी","मेहतर", "हलालखोर", "चूहड़" आदि नामों से जाने गए लोगों की किस्में दी गई हैं, इसमें एक खास बात यह हैं की किसी साहित्यकार ने इन जातियों के साथ हाड़ी ,डोम, चंडाल और बथिर का जिक्र नहीं किया , मतलब साफ़ है की भारत में 1000 ईस्वी में केवल 1 फीसदी अछूत जाति के लोग कोई और नहीं हाड़ी ,डोम, चंडाल और बथिर जाति के लोग ही थे,


title: हाडी

text: अलबेरुनी ने ही अपनी किताब मै हाडी जाति के मूल (ओरिजिन ) को भी दर्शया हैं उनके अनुसार भारत मे वर्ण व्यवस्ता को चार मुख्य वर्ण और एक अवर्ण की बात की सत्यता का प्रमाण दिया हैं अल्बुरेनी ने अपनी पुस्तक किताबे ऐ हिन्द , तहकीक ऐ हिन्द ( अलबेरुनी का भारत , हिंदी रूपांतरित ) मे हाडी जाति के उत्पति का जिक्र किया हैं , उनका मानना है की भारत मे जब जातिया नहीं वर्ण थी उस वक़्त सामाजिक विवाह पद्धिति कुछ इस प्रकार थी ,


title: हाडी

text: ब्राह्मण पुरुष किसी भी ( ब्राह्मण , क्षत्रिय , वेश्य या शुद्र )स्त्री से विवाह संबंद्ध बना सकता था , क्षत्रिया पुरुष किसी भी ( क्षत्रिय , वेश्य या शुद्र ) स्त्री से विवाह संबंद्ध बना सकता था , जबकि ब्राह्मण स्त्री से नहीं ,वही वेश्य पुरुष किसी भी वेश्य या शुद्र स्त्री से विवाह संबंद्ध बना सकता था जबकि ब्राह्मण, क्षत्रिय स्त्री से नहीं ,और शुद्र पुरुष सिर्फ शुद्र स्त्री से विवाह संबंद्ध बना सकता था जबकि ब्राह्मण, क्षत्रिय और वेश्य स्त्री से नहीं। कोई भी इस निति नियमो को नहीं तोड़ सकता था , जो लोग इन सामाजिक नियमो का उलंघन करता था उन्हें सामाजिक वहिस्कर करना होता था , और वो गाव , नगर व कस्बे से निष्कासित कर दिए जाते थे और उनलोगों से कोई संबंद्ध नहीं रखता था जिसे विजात संतान की संज्ञा दी जाती थी और इस बात को भी प्रमाण करता है की उस वक़्त बच्चे की जन्म जाति का वर्ण माँ की वर्ण से पहचानी जाती थी , जिसका कईएक उदाहरण धर्म ग्रन्थ मे पाई गयी है ,


title: हाडी

text: हाडी जाति के उत्पति पर अलबुरनी ने लिखा है ब्रह्मण स्त्री और शुद्र पुरुष के व्यभिचार से विजात संतान हाडी जाति हुवे , जिनको सामाजिक वहिस्कर कर घ्रणित कार्यो को करने के लिए मजबूर किया गया , जबकि उस समय के नियमो से हाडी जाति भी एक ब्रह्मण कुल के होने चाहिय । क्युकी उनकी माता ब्रह्मण स्त्री थी , और वर्ण की पहचान माता की वर्ण से हुवा करता था .लेकिन ब्राह्मण अपनी मान को बचाते हुए इनलोगों को समाज से बहिस्कृत कर दिया


title: हाडी

text: उपरोक्त बाते डोम चांडाल और बथिर पर भी लागु होता हैं , लेकिन हाडी को इस समूह मे श्रेष्ठ मन गया है क्युकी हाडी ज्यादा घ्रणित कार्यो को नही करते थे .


title: रेडियोधर्मी कचरा

text: रडियोधर्मी कचरा या रेडियोऐक्टिव कचरा वह कचरा है जिसमें रेडियोधर्मी पदार्थ उपस्थित हों। यह प्राय: किसी नाभिकीय अभिक्रिया के परिणामस्वरूप उत्पन्न होते हैं उदाहरण के लिये नाभिकीय भट्ठी में नाभिकीय संलयन के पश्चात बचा हुआ इंधन आदि। रेडियोधर्मी अपशिष्ट में ऐसे पदार्थ होते हैं जो जीवन के लिये हानिकारक होते हैं। यह धीरे-धीरे समान्य (अहानिकारक) बनता है जिसकी अवधि सैकड़ों वर्ष भी हो सकती है। नाभिकीय अपशिष्ट को बड़ी सावधानी से ऐसी जगह पर और इस प्रकार से गाड़ा जाता है कि उससे निकलने वाली हानिकारक विकिरण एवं अन्य कण कम से कम हानि पहुँचा सकें और सैकड़ों वर्षों तक उसमें कोई रिसाव (लीकेज) आदि ।


title: कमलापुरी

text: कमलापुरी एक भारतीय उपनाम हैं। यह वैश्य समुदाय में आता हैं। कमलापुरी वैश्य मूलतः कमलापुर, कश्मीर के मूल निवासी है। इनके पूर्वज व्यापार हेतु नेपाल के तराई में आया करते थे। इनकी महारानी कमलावती थी राज्य धन संपदा से परिपूर्ण था, कमलापूरी वैश्य का गोत्र कश्यप है। कमलापुर नगर का वर्णन चीनी यात्री ह्वेनसांग ने अपनी पुस्तक में किया है किन्तु बाद में मुस्लिम आक्रमणकारियों के कारण राज्य छिन्न-भिन्न हो गया। सुरक्षा के लिए जो जहाँ व्यापार करते थे वही बस गए परिणाम स्वरूप आज उत्तर प्रदेश व बिहार के जनपद बस्ती, गोंडा, बलरामपुर, गोरखपुर, सिद्धार्थनगर, जौनपुर, पटना, छपरा, पलामू में है। बाद में लखनऊ, कानपुर, दिल्ली, मुंबई होते हुए भारत वर्ष में फ़ैल गए और साथ ही नेपाल में काठमांडू, कृष्णानगर, बहादुरगंज, चंद्रौता, दान, बुटवल आदि स्थानों में भी बस गये। ये समुदाय कमलापुरी, गुप्ता, कमल आदि उपनाम का प्रयोग करता हैं।


title: सार्स कोरोनावाइरस

text: सार्स कोरोनावाइरस एक विषाणु है। यह श्वसन तंत्र को प्रभावित करता है। सार्स कोरोनावाइरस द्वारा जनित श्वसन से संबंधित रोग है। नवम्बर २००२ और जुलाई २००३ के बीच9, दक्षिणी चीन में सार्स रोग प्रकोप आरम्भ हुआ जिसके परिणामस्वरूप विभिन्न देशों में ८२७३ लोग संक्रमित हुए एवं ७७५ लोगों की मृत्यु हो गयी थी, इसमें सबसे अधिक संख्या हाँगकांग की रही। २०२० में कोरोनावायरस बहुत ही खतरनाक साबित हुआ और इसकी शुरुआत २०२० में वहां शहर चाइना से हुई थी और सबसे ज्यादा संक्रमित लोग अमेरिका में हुए और सबसे ज्यादा मृत्यु इटली में हुई।


title: सार्स कोरोनावाइरस

text: कोरोना वायरस के लक्षण निमोनिया खांसी जुकाम इत्यादि दिखाई देते हैं मुझे एक वायरस जनित है इसकी खोज जनवरी २०२० में चीन के द्वारा वह शहर में हुई इसका पहला मामला जनवरी २०२० में सामने आया तथा भारत में सबसे पहले केरल में मामला सामने आया इस रोग से सबसे ज्यादा मृत्यु तक अमेरिका में हुई है जोकि लगभग ५०,००० से ऊपर तक पहुंच गई है तथा विश्व में लगभग दो लाख मनुष्य की मृत्यु हो चुकी है तथा रोगी लगभग ९,००,००० हो चुके हैं हाली अभी तक इस रोग की वैक्सीन तैयार नहीं हुई है अभी तक इस रोग के उपचार के लिए मलेरिया की दवाई कहां मिली रही है हाइड्रोक्सी क्लोरो क्वीन यह भारत में सर्वाधिक मात्रा में पाई जाती है


title: जवाब (1995 फ़िल्म)

text: जवाब 1995 में बनी अजय कश्यप द्वारा निर्देशित हिन्दी भाषा की फिल्म है। मुख्य भूमिकओं में हरीश कुमार और करिश्मा कपूर है। प्रेम चोपड़ा, मुकेश खन्ना, अन्नू कपूर, फरीदा ज़लाल और राज कुमार सहायक कलाकार हैं।


title: जवाब (1995 फ़िल्म)

text: अश्विनी कुमार सक्सेना (राज कुमार) अपनी पत्नी पार्वती और एक युवा बेटे रवि (हरीश) के साथ गरीब जीवनशैली में रहते हैं। जब उनकी पत्नी बेटी को जन्म देती है, तो वह उसे अपने विधवा और बेऔलाद नियोक्ता राजेश्वर (मुकेश खन्ना) को देने का फैसला करता है। राजेश्वर अनाथों से नफरत करता है क्योंकि उसकी बहन ने सोहराज के नाम के अनाथ से शादी की थी और उसके तुरंत बाद उसके साथ दुर्व्यवहार किया गया था। इसलिए उसने खुद को मार डाला था। इस लिये उन्हें वो छोड़कर बॉम्बे चला जाता है। कॉलेज में रवि सुमन (करिश्मा कपूर) के साथ प्यार में पड़ जाता है। जब अश्विनी को पता चलता कि रवि सुमन एक दूसरे से प्यार करते हैं, तो वह राजेश्वर से संपर्क करते हैं। क्योंकि रवि अनाथ था जिसे अश्विनी ने गोद लिया था। इसलिये राजेश्वर अनाथों से नफरत के कारण इस प्रस्ताव को खारिज कर देता है। साथ ही उसे अपमानित करता है। अश्विनी ने इस अपमान का बदला लेने और ऐसी परिस्थितियों का निर्माण करने का वादा करता है जो राजेश्वर को सुमन का रवि से विवाह करने को मजबूर करेगी। इससे राजेश्वर सोभराज के साथ मिलकर, अश्विनी को बर्बाद करने की योजना बनाता है।


title: एलईडी लैम्प

text: Anuj maurya ansu एलईडी लैम्प (LED lamp) का निर्माण एक या कई एल ई डी को श्रेणीक्रम में (कभी कभी श्रेणीक्रम और समान्तर क्रम दोनों में) जोडकर किया जाता है। इनका जीवनकाल एवं प्रकाश दक्षता अन्य लैम्पों की अपेक्षा अधिक होती है। अतः आजकल इनका प्रचलन बढ़ रहा है। LED बल्ब को सबसे पहले प्रस्तावित करने वाले जापान के तीन व्यक्ति थे जिन्होंने LED की खोज की इन तीनो वैज्ञानिक का नाम


title: एलईडी लैम्प

text: ये तीन वैज्ञानिक ने मिलकर इस LED बल्ब की खोज की पर इन तीनो को गुप्त रखा गया ज्याद लोग इस बारे में नही जानते है अनुज मौर्य आंसू ने बताया


title: सारणी, मध्य प्रदेश

text: सारणी भोपाल के दक्षिण में लगभग २०० किमी और नागपुर के उत्तर में लगभग २२५ किमी की दूरी पर स्थित है। यहाँ पर मध्य प्रदेश का सबसे बड़ा ऊर्जा संयंत्र स्थित है जो मध्य प्रदेश में उत्पादित सम्पूर्ण विद्युत ऊर्जा का लगभग ७०% है। इसकी कुल क्षमता ११४२ मेगावाट है। एक ५०० मेगावाट का नया संयत्र भी बनना चालू हो गया है। पाथाखेड़ा सारणी का उपनगर है।


title: गौतम धर्मसूत्र

text: गौतम धर्मसूत्र अब तक उपलब्ध धर्मसूत्रों में प्राचीनतम है। यद्यपि सभी धर्मसूत्र ग्रंथ बिना किसी शाखाभेद के संपूर्ण आर्यजन को सामान्य रूप से मान्य हैं, तथापि कुमारिल (तंत्रवार्तिक, काशी, पृ. 179) के अनुसार गौतम धर्मसूत्र और गोभिल गृह्यसूत्र छंदोग (सामवेद) अध्येताओं के द्वारा विशेष रूप से परिगृहीत हैं। गौतम धर्मसूत्र के आंतरिक साक्ष्य से कुमारिल के मत की पुष्टि होती है। इस ग्रंथ का संपूर्ण 26वां अध्याय सामवेद के ब्राह्मण सामविधान से गृहीत है। सामवेदीय गोभिलगृह्यसूत्र में गौतम के प्रमाणों के उद्धरण हैं। परंपरा के अनुसार सामवेद की शाखा राणायनीय का एक सूत्रचरण गौतम था और संभवत: इसी सूत्रचरण में गौतमधर्मसूत्र की रचना हुई। यह कल्पना भी दूरारूढ़ नहीं कि धर्मसूत्र के अतिरिक्त गौतमसूत्रचरण के गृह्य और श्रौतस्त्र थे जो अब उपलब्ध नहीं।


title: गौतम धर्मसूत्र

text: सामयाचारिक अथवा स्मार्त धर्म का विवेचन करनेवाले इस धर्मसूत्र में 28 अध्याय हैं, जिनमें वर्ण, आश्रम और निमित्त (प्रायश्चित्त) धर्मों का विस्तृत तथा गुणधर्म (राजधर्म) का अपेक्षतया संक्षिप्त विधान है। धर्मप्रमाण, प्रमाणों का पौर्वापर्य, उपनयन, शौच (अ. 1-2), ब्रह्मचारी, भिक्षु और बैखानस आश्रमों की विधि (अ.-3), गृहस्थाश्रम से संबद्ध संस्कार और कर्तव्य (अ. 4-6), ब्राह्मण, क्षत्रिय, वैश्य और शूद्र के कर्तव्य (अ. 9-10), राजधर्म (अ. 11), दंड (अ. 11-13), शौच (अ. 14), स्त्रीधर्म (अ. 18), प्रायश्चित्त (अ. 18-27), दायभाग (अ. 27, 28) एवं पुत्रों के प्रकार (अ. 28) का विवेचन है।


title: गौतम धर्मसूत्र

text: इस धर्मसूत्र का उपलब्ध रूप अनेक प्रक्षेपों से युक्त है। उदाहरण के लिये 19वें अध्याय में कर्मविपाक का अंश बाद में जोड़ा गया है। इसपर न तो मस्करी का भाष्य और न हरदत्त की व्याख्या है। बौधायन (2, 2, 4, 17) द्वारा उद्धृत गौतमधर्मसूत्र के वचन तथा प्रस्तुत धर्मसूत्र के आंतरिक साक्ष्य पर अध्याय 6 का छठा सूत्र भी परवर्ती प्रक्षेप प्रतीत होता है।


title: गौतम धर्मसूत्र

text: इसमें अन्य धर्मसूत्रों के समान बीच बीच में फुटकर पद्य नहीं हैं। संपूर्ण गौतमधर्मसूत्र गद्य में है, यद्यपि कुछ सूत्र वत्तगंधिशैली में लिखे गए हैं और अनुष्टुप् के अंश प्रतीत होते हैं, अन्य धर्मसूत्रों की अपेक्षा इसकी भाषा पाणिनीय व्याकरण की अधिक अनुयायिनी है, किंतु यह संस्कार भी बाद का प्रतीत होता है।


title: गौतम धर्मसूत्र

text: क्योंकि इस धर्मसूत्र में सामविधान ब्राह्मण का एक अंश गृहीत है और वसिष्ठ और बौधायन धर्मसूत्रों में इस धर्मसूत्र के मतों का नामपूर्वक उल्लेख है, अत: इसकी रचना सामविधान ब्राह्मण के बाद और वसिष्ठ और बौधायनधर्मसूत्रों के पूर्व हुई होगी। इस तथ्य तथा बौद्ध धर्म के द्वारा की गई वर्णाश्रम धर्म की आलोचना के अनुल्लेख तथा उसकी प्रत्यालोचन के अभाव के आधार पर इस धर्मसूत्र का रचनाकाल 600-400 ई. पूर्व माना गया है।


title: गौतम धर्मसूत्र

text: गौतम धर्मसूत्र के रचियता ऋषि गौतम मुनि माने जाते हैं। गौतम नाम का उल्लेख प्राचीन शास्त्रों में अनेकत्र पाया जाता है। यथा न्याय दर्शन के प्रणेता भी अक्षपाद गौतम माने जाते हैं। कठोपनिषद में गौतम का प्रयोग नचिकेता तथा उसके पिता वाजश्रवस् के लिए हुआ है। इसी प्रकार छान्दोग्य उपनिषद* में हारिद्रुम नाम के आचार्य का उल्लेख हुआ है। अथर्ववेद* में भी गौतम नाम है। ऋग्वेद* के ऋषि रहूगण गौतम हैं। इनमें से किसने धर्मसूत्र का प्रणयन किया है, यह अनिश्चित है। चरणव्यूह की टीका के अनुसार गौतम सामवेद की राणायनी शाखा के एक विभाग के आचार्य थे।*


title: गौतम धर्मसूत्र

text: गौतम धर्मसूत्र में केवल तीन प्रश्न हैं। प्रथम तथा द्वितीय प्रश्न में नौ–नौ अध्याय तथा तृतीय प्रश्न में दस अध्याय हैं। इस प्रकार सम्पूर्ण गौतम धर्मसूत्र 28 अध्यायों में विभक्त है, जिसमें एक सहस्त्र सूत्र है। यह ग्रंथ केवल गद्य में है तथा सभी धर्मसूत्रों में प्राचीनतम है। इस ग्रंथ में वेदों के मन्त्रांशों को सूत्र रूप में उद्धृत किया गया है। यद्यपि इन सूत्रों में यजुर्वेद के मन्त्र भी उद्धृत हैं[1] तथापि इस ग्रंथ का सम्बन्ध सामवेद से माना जाता है, क्योंकि इसमें न केवल सामवेद के अनेक विषयों को ही ग्रहण कर लिया गया है, अपितु सामवेद के कई सूक्तों का निर्देश भी है। साथ ही इस ग्रंथ के तृतीय प्रश्न के अष्टम अध्याय में अनेक सूत्र सामवेद के सामविधान ब्राह्मण से उद्धृत है। इसी प्रकार तृतीय प्रश्नपत्र के प्रथम अध्याय के बारहवें सूत्र में सामवेद के नौ मन्त्रों का निर्देश है। प्रथम प्रश्न के प्रथम अध्याय के सूत्र 52वें तथा तृतीय प्रश्न के सप्तम अध्याय के 8वें सूत्र में पाँच महाव्याहृतियों का उल्लेख किया गया है।[2] इन व्याहृतियों का सम्बन्ध भी सामवेद से ही है। इन प्रमाणों के आधार पर गौतम धर्मसूत्र का सम्बन्ध सामवेद से स्पष्ट है। म. म. काणे ने गौतम धर्मसूत्र का सम्बन्ध गौतमकल्प से माना है, किन्तु साथ ही उन्होंने इसकी स्वतन्त्र रचना का मत भी प्रतिपादित किया है।*


title: गौतम धर्मसूत्र

text: समय समय पर गौतम धर्मसूत्र में प्रक्षेप भी होते रहे हैं। ऐसा प्रायः अनेक ग्रंथों के साथ हुआ है। गौतम धर्मसूत्र भी इसका अपवाद नहीं है। प्रमाण रूप में कहा जा सकता है कि बौधायन धर्मसूत्र में गौतम के नाम से यह मत उद्धृत किया गया है कि ब्राह्मण को क्षत्रिय की वृत्ति स्वीकार नहीं करनी चाहिए।* किन्तु वर्तमान गौतम धर्मसूत्र में यह मत उपलब्ध नहीं होता, अपितु इसके स्थान पर यह कहा गया है कि आपत्काल में ब्राह्मण क्षत्रिय तथा वैश्य की वृत्ति को भी अपना सकता है।* इसी प्रकार वसिष्ठ धर्मसूत्र में भी गौतम के नाम से यह विचार व्यक्त किया गया है कि यदि कोई आहिताग्नि यात्रा में मर जाए तो उसके सपिण्ड घास–फूस के पुतले का पुनर्दाह करें, किन्तु वर्तमान गौतम धर्मसूत्र में ऐसा कोई सूत्र नहीं है। गौतम धर्मसूत्र में अनेक पाठ–भेद भी उपलब्ध होते हैं तथा कई पाण्डुलिपियों में कर्मविपाक पर एक पूरा प्रकरण जोड़ दिया गया, जिस पर हरदत्त की व्याख्या नहीं है। इन प्रमाणों के आधार पर विद्वानों की धारणा है कि गौतम धर्मसूत्र में समय समय पर अनेक परिवर्तन होते रहे हैं। कुन्दलाल शर्मा जी का विचार हैः– 'इस प्रकार के पाठ–भेद या प्रक्षेप कुमारिल से पूर्व ही किए गए थे क्योंकि 'तन्त्र वार्त्तिक'* में इस प्रकार के पाठभेदों की चर्चा की गई है। मिताक्षरा, स्मृतिचन्द्रिका तथा अन्य ग्रंथों में उद्धृत इस रचना के अनेक सूत्र वर्तमान संस्करणों में उपलब्ध नहीं हैं।'


title: गौतम धर्मसूत्र

text: गौतम धर्मसूत्र का काल ईसा पूर्व 400–600 के पहले माना जाता है। इस अवधारणा में हेतु यह है कि अनेक ग्रंथों में गौतम का उल्लेख प्राप्त होता है। जिससे स्वतः सिद्ध है कि गौतम धर्मसूत्र उनसे पूर्ववर्ती है। इसी प्रकार गौतम धर्मसूत्र में भी अन्य साहित्य का उल्लेख प्राप्त होता है। अतः इस सूत्रग्रंथ को उस साहित्य से परवर्ती ही मानना होगा। दोनों पक्ष इस प्रकार हैं–


title: गौतम धर्मसूत्र

text: गौतम धर्मसूत्र में किसी भी धर्मसूत्रकार के नाम का उल्लेख प्राप्त नहीं होता, अपितु 'इत्येके', 'एकाषाम्', 'एके' आदि शब्दों के द्वारा ही अपने से पूर्ववर्ती आचार्यों का उल्लेख इसमें किया गया है। गौतम धर्मसूत्र* में मनु के नाम से एक मत दिया गया है।* गौतम धर्मसूत्र की व्याख्या करते समय मस्करी ने अपनी व्याख्या की पुष्टि में अनेक उदाहरण मनुस्मृति से दिए हैं। शोधकों ने गौतम धर्मसूत्र मथा मनुस्मृति के पदों में 500 से अधिक समानताएं खोज लीं हैं तो भी इससे यह सिद्ध नहीं होता कि वर्तमान मनुस्मृति गौतम धर्मसूत्र का मुख्य स्रोत है।* गौतम धर्मसूत्र* में ‘लोकवेदवेदांगवित्’ कहकर वेद–वेदांग तथा* में ‘वाकोवाक्येतिहासपुराणकुशलः’ कहकर पुराण आदि की चर्चा भी की है। साथ ही गौतम धर्मसूत्र* में उपनिषद्–वेदान्त आदि का उल्लेख भी किया है।* इसी प्रकार 2–2–28 में निरूक्त* की ओर भी संकेत हैं।* इन प्रमाणों के आधार पर गौतम धर्मसूत्र इन ग्रंथों में से परवर्ती प्रतीत होता है।


title: गौतम धर्मसूत्र

text: बौधायन धर्मसूत्र में दो बार गौतम का उल्लेख हुआ है।* सामवेद के श्रौतसूत्र लाट्यायन* एवं द्राह्यायण* भी गौतम को उद्धृत करते हैं। सामवेदीय गोभिलगृह्यसूत्र* भी गौतम धर्मसूत्र को प्रामाणिक मानता है। वसिष्ठ धर्मसूत्र* में गौतम को उद्धृत किया गया है। गौतम धर्मसूत्र का 19वां अध्याय ही वसिष्ठ धर्मसूत्र में 22वें अध्याय के रूप में है। मनुस्मृति* में गौतम को उतथ्य का पुत्र कहा गया है तथा याज्ञवल्क्य–स्मृति में* गौतम की गणना धर्मशास्त्रों में की गई है। शंकराचार्य ने वेदान्तसूत्र–भाष्य* में गौतम धर्मसूत्र* को उद्धृत किया है।*


title: गौतम धर्मसूत्र

text: इन प्रमाणों के आधार पर गौतम धर्मसूत्र इन रचनाओं के पश्चात् ठहराता है। डॉ॰ जॉली गौतम धर्मसूत्र को आपस्तम्ब धर्मसूत्र से शताब्दियों पूर्व मानते हैं।* म. म. काणे का विचार है कि गौतम धर्मसूत्र के समय पाणिनि का व्याकरण या तो था ही नहीं और यदि था तो वह अपनी महत्ता स्थापित नहीं कर सका था। निष्कर्ष स्वरूप गौतम धर्मसूत्र का रचना काल 600 ई. पू. में रखा जा सकता है।


title: गौतम धर्मसूत्र

text: प्रायः सभी धर्मसूत्रों का प्रतिपाद्य मनुष्य के व्यक्तिगत तथा सामाजिक आचार एवं कर्त्तव्य हैं। गौतम धर्मसूत्र में भी इनके सम्बन्ध में विशद विवेचन किया गया है। अन्य धर्मसूत्रों के समान गौतम धर्मसूत्र में भी मुख्यतः वर्णों एवं आश्रमों के नियमों तथा वर्णों के दैनिक धर्मकृत्यों का विधान किया गया है। वर्णाश्रम–व्यवस्था को गौतम धर्मसूत्र अत्यंत महत्व प्रदान करता है, यहाँ तक कि इसमें वर्णाश्रम से हीन, अपवित्र तथा पतितों के साथ सम्भाषण का भी निषेध है। ब्रह्मचारी, गृहस्थ, वैखानस तथा भिक्षु के रूप में गौतम ने मनुष्य जीवन को चार आश्रमों में विभक्त करके चारों आश्रमवासियों के कर्त्तव्यों के विस्तार से उल्लेख किया है। गौतम गृहस्थाश्रम को महत्व देते हैं, क्योंकि सभी आश्रम इसी के आश्रित हैं। अन्य आश्रमों के अन्ग्रत भिक्षु नाम से सन्यासाश्राम को गौतम महत्वपूर्ण मानते हैं। वानप्रस्थ या वैखानस गृहस्थ तथा सन्यास के बीच की कड़ी है। गौतम ने उन सभी आश्रमों के कर्त्तव्यादि के विषय में विस्तार से विचार किया है।


title: गौतम धर्मसूत्र

text: आश्रम–व्यवस्था के अन्तर्गत गौतम ने अतिथि–सत्कार को बहुत महत्व दिया है। गौतम धर्मसूत्र* के अनुसार संन्यासी को भी अतिथि सेवा करनी चाहिए तथा गृहस्थ को ‘देवपितृमनुष्यर्षिपूजक’ होना चाहिए। दुःखी, रोगी, निर्धन और विद्यार्थी की सहायता करना गृहस्थ का परम धर्म है। उसे अतिथि, बालक, रोगी, स्त्री, वृद्धों, सेवकों को भोजन देकर स्वयं भोजन करना चाहिए। गृहस्थ–धर्म के पालनार्थ गौतम ने पांच महायज्ञों का विधान किया है।* इसके साथ ही इस धर्म की शुद्धता के लिए अनेक नियम भी बनाए हैं। आश्रम–धर्म के प्रसंग में गौतम धर्मसूत्र में दया, क्षमा, परनिन्दाराहित्य आदि मानवीय गुणों पर बल दिया गया है।[3]


title: गौतम धर्मसूत्र

text: इन गुणों के साथ दान देने का विधान भी यहाँ पर किया गया है, किन्तु गौतम धर्मसूत्र* के अनुसार दान पात्र की योग्यता के अनुसार देना चाहिए। गौतम का सत्यभाषण तथा सत्य आचरण पर बहुत बल है। सभी के लिए यह अनिवार्य है। इसीलिए सत्य भाषण को महान तप कहा गया है। सत्य बोलने से स्वर्ग तथा असत्य भाषण से नरक प्राप्ति की बात भी कही गई है। इन गुणों के साथ मनुष्य को अहिंसक, मृदु, सहिष्णु, क्षमाशील भी होना चाहिए।


title: गौतम धर्मसूत्र

text: इस प्रकार गौतम धर्मसूत्र में व्यक्तिगत तथा सामाजिक जीवन को श्रेष्ठ बनाने का प्रयत्न किया गया है। इसके साथ गौतम यह भी जानते हैं कि व्यक्ति अपनी स्वाभाविक कमज़ोरी के कारण कुपथ में प्रवृत्त हो जाता है। कभी–कभी पूरे समाज में ही अनैतिकता व्याप्त हो जाती है, किन्तु यदि यत्न किया जाए तो ये दुर्बलताएँ देर हो सकती हैं। इसलिए गौतम धर्मसूत्र में दण्ड स्वरूप अनेक प्रकार के प्रायश्चत्तों का विधान किया गया है जिनसे व्यक्ति शुद्ध होकर पुनः श्रेष्ठ जीवन व्यतीत कर सकता है। इस ग्रंथ में कहीं कहीं मांस–भक्षण का उल्लेख भी मिलता है, किन्तु वह प्रक्षिप्त प्रतीत होता है।


title: गौतम धर्मसूत्र

text: गौतम धर्मसूत्र में आश्रम–व्यवस्था के साथ वर्ण–व्यवस्था पर भी पर्याप्त प्रकाश डाला गया है। इस प्रसंग में ब्राह्मण को सर्वोपरि स्थान प्रदान किया गया है। ब्राह्मण, क्षत्रिय, वैश्य तथा शूद्र के रूप में चारों वर्णों के कर्त्तव्य एवं अधिकारों का यहाँ अच्छा विवेचन किया गया है। वर्ण–व्यवस्था के सुचारू संचालनार्थ यहाँ पर सवर्ण विवाह को ही मान्यता प्रदान की गई है। यदि कोई असवर्ण विवाह करता है तो उसकी सन्तान वर्णसंकर कहलाएगी। यहाँ पर यह भी कहा गया है कि निरन्तर सात पीढ़ियों तक चलने वाली वर्णसंकर सन्तान भी अपने अपने कार्यों के आधार पर उत्कृष्ट वर्ण या निष्कृट वर्ण की हो जाती है। प्रायश्चित्त, अपराध, दण्ड, मृत्यु तथा जन्मविषयक अशौच भी वर्णानुसार ही निर्धारित किए गए हैं।


title: गौतम धर्मसूत्र

text: सम्भवतः ब्राह्मण को उसकी विद्वता तथा श्रेष्ठ आचरण के कारण ही बंधनों से मुक्त रखा गया होगा। इसलिए गौतम धर्मसूत्र* में ‘तदपेक्षस्तद्वृत्तिः’ कहा गया है। गौतम धर्मसूत्र में शूद्रों की स्थिति अच्छी नहीं दिखाई देती है। उनके लिए धार्मिक संस्कार विहित नहीं हैं तथा केवल गृहस्थाश्रम ही उनके लिए विहित है। शूद्र का यही धर्म बतलाया गया है कि वह उच्च वर्ण के लोगों की सेवा करे।


title: गौतम धर्मसूत्र

text: गौतम धर्मसूत्र में नारी को पर्याप्त महत्व दिया गया है, क्योंकि वह सन्तान की जननी है। उसे श्रेष्ठ आचार्य कहा गया है। यद्यपि गृहसम्बन्धी तथा धार्मिक कार्यों में गृहिणी तथा सहधर्मिणी के रूप में वह प्रतिष्ठित पद पर आसीन है तथापि उसे धर्म के विषय में अस्वतन्त्र कहा है। कन्या का विवाह माता–पिता के अधीन है किन्तु यदि वे समय पर कन्या का विवाह नहीं करते, तो वह स्वयं अनुकूल युवक से विवाह कर सकती है। स्त्री के लिए पातिव्रत्य धर्म अनिवार्य है। अपने पति के अतिरिक्त उसे किसी और के विषय में सोचना भी नहीं चाहिए। अनैतिक यौन सम्बन्धों के लिए कठोरतम दण्ड का विधान किया गया है। गौतम धर्मसूत्र में दासी के रूप में नारी का निम्न स्वरूप ही दृष्टिगोचर होता है। एक सूत्र* में तो यहाँ तक कह दिया गया कि दासी यदि किसी पुरुष के पास बन्धक रखी गई है तो वह उसका उपभोग कर सकता है। इस कथन का औचित्य गौतम धर्मसूत्र के टीकाकार हरदत्त ने यह कहकर बतलाया है कि पास रखी उपभोग्य वस्तु पर कोई व्यक्ति कब तक संयम रख सकता है? हरदत्त का यह कथन नैतिकता की सीमा का उल्लंघन करता है। कारण कुछ भी हो, यह स्थिति समाज की हीन अवस्था की सूचक है।


title: गौतम धर्मसूत्र

text: गौतम धर्मसूत्र में राज्य–व्यवस्था पर भी प्रकाश डाला गया है। गौतम* के अनुसार प्राणिमात्र की रक्षा करना तथा न्यायपूर्वक दण्ड देकर प्रजा को सुपथ में रखना राजा का कर्त्तव्य है। राजा विद्वान तथा सदाचारी ब्राह्मण की सहायता से राजकार्य करता है। धर्मसूत्रों में राजा निरंकुश नहीं है। उसके न्याय की प्रक्रिया भी जन–तान्त्रिक है। राज्य में ब्राह्मण धर्म का विधान करने वाला तथा राजा उसका पालन कराने वाला है।*


title: गौतम धर्मसूत्र

text: इस प्रकार गौतम धर्मसूत्र में एक बहुत ही समन्वयपूर्ण लोक–व्यवस्था का प्रतिपादन किया गया है। समाज के विभिन्न वर्गों के प्रायः सभी प्रकार के कर्त्तव्यों का निर्धारण करके समाज को सही दिशा देने का प्रयत्न यहाँ पर किया गया है जिससे समाज उन्नति कर सके तथा लोगों में प्रेम, न्याय, दया, परोपकार आदि गुणों की वृद्धि हो। संक्षेप में कहा जाए तो गौतम ने अपने धर्मसूत्र के माध्यम से सम्पूर्ण समाज को ही नैतिक एवं सामाजिक दृष्टि से नियन्त्रित करने का प्रयत्न किया है।


title: गौतम धर्मसूत्र

text: भर्त्तृयज्ञ – ये गौतम धर्मसूत्र के प्राचीन व्याख्याकार हैं जिनका उल्लेख कई लोगों ने किया है। इनकी व्याख्या इस समय पर उपलब्ध नहीं है। इनका काल 800 ई. से पूर्व का माना जाता है।


title: राजा महमूदाबाद

text: राजा महमूदाबाद सयुंक्त प्रान्त ब्रिटिश इंडिया वर्तमान में उत्तर प्रदेश, भारत के सीतापुर जनपद की एक समृद्ध रियासत, अवध की सबसे बड़ी ताल्लुकेदारी राजा महमूदाबाद के आधीन रही। महमूदाबाद रियासत के राजाओं को अंग्रेजों ने सर व खान बहादुर आदि उपाधियों से पुरस्कृत किया। इनकी जमींदारी सीतापुर जनपद और लखीमपुर जनपद के विशाल भूभाग में फैली थी, जिसमें महोली, मैनहन, मितौली, कस्ता आदि क्षेत्र व गाँव शामिल थे। भारत की आजादी के पश्चात निवर्तमान राजा महमूदाबाद ईराक होते हुए पाकिस्तान चले गए, पाकिस्तान में भी राजा महमूदाबाद की तमाम संपत्तियां मौजूद थी, इसके अतिरिक्त ईराक और इंग्लैण्ड में भी महमूदाबाद रियासत की अकूत संपत्तियों का उल्लेख मिलता है। स्वतंत्र भारत में राजा महमूदाबाद की सम्पत्तियों को शत्रु सम्पत्ति घोषित कर दिया गया। वर्तमान में राजा महमूदाबाद मोहम्मद आमीर मोहम्मद ख़ान ने शत्रु संपत्तियों पर सन 2005 में न्यायालय के माध्यम से अपना मालिकाना हक़ प्राप्त किया, किन्तु 2016 में शत्रु संपत्ति पर नया अध्यादेश जारी होने से उनकी उत्तर प्रदेश, उत्तराखंड, महाराष्ट्र व् दिल्ली की संपत्तिया फिर भारत सरकार के आधीन हो गयी..


title: अपमान

text: किसी के मन को गलत बात, व्यवहार, कृत्य अथवा भंगिमा द्वारा ठेस पहुँचाना अथव किसी के सम्मान का हनन करना या उसकी पगड़ी उछालना या उसे किसी भी तरीके से जलिल करना या उसकी शारिरिक रचना या जाति का मजाक उड़ाना आदि सब अपमान की श्रेणी में आता है।


title: अपमान

text: आज की अधिकांश युवा पीढ़ी खुद को इतना समझदार मानती है कि वह अपने बुजुर्गों को अपने आगे बोलने तक नहीं देती उनके साथ जबान लड़ाना तो आजकल फैशन हो गया है । कोई बड़ा जरा कुछ समझाए तो पड़े लिखे कहते हैं ऊँची आवाज नहीं ढंग से बात करो। यह तो कुछ नहीं साहिब आजकल के बच्चे तो माँ बाप को गालिया देने से गुरेज नहीं करते।


title: धनदेव का अयोध्या अभिलेख

text: धनदेव का अयोध्या अभिलेख एक प्राचीन प्रस्तर अभिलेख है जो ईसापूर्व पहली शताब्दी के भारतीय शासक धनदेव के काल की है। धनपाल देव राजवंश के राजा थे। उन्होने कोशल राज्य के अयोध्या नगरी से शासन चलाया। धनदेव का नाम प्राचीन सिक्कों एवं अभिलेखों में मिलता है। श्री पी एल गुप्त के कथनानुसार, ईसापूर्व १३० ई से १५८ ई (ईसा पश्चात) की कालावधि में पन्द्रह शासकों ने अयोध्या से शासन संभाला जिसमें धनदेव भी सम्मिलित हैं। इन शासकों द्वारा प्रचलित सिक्के प्राप्त हुए हैं। इनके नाम ये हैं- मूलदेव, वायुदेव, विशाखदेव, धनदेव, अजवर्मन, संघमित्र, विजयमित्र, सत्यमित्र, देवमित्र, और आर्यमित्र। दिनेशचन्द्र सरकार ने इस अभिलेख का काल प्रथम शताब्दी (ईसा पश्चात) निर्धारित किया है। यह अभिलेख संस्कृत भाषा में लिखा है और संस्कृत में लिखे प्राचीनतम अभिलेखों में से एक है।


title: धनदेव का अयोध्या अभिलेख

text: अभिलेख क्षतिग्रस्त अवस्था में है। इसमें सेनापति पुष्यमित्र शुंग और उसके उत्तराधिकारी 'धन-' का उल्लेख है। उसके द्वारा अश्वमेध यज्ञ करने का उल्लेख है और मन्दिर निर्माण का भी उल्लेख है।


title: धनदेव का अयोध्या अभिलेख

text: यह अभिलेख अयोध्या से डेढ़ किमी दूर बने रणोपाली भवन में बाबा सन्तबख्श की समाधि के पूर्वी द्वार के चौखट-ललाट (सिरदल) से प्राप्त हुआ है। लगता है कि यह कहीं वहीं आसपास मिट्टी में दबा मिला होगा जिसे अनजाने में इस चौखट पर किया गया होगा। इसका उद्धार किसी इतिहास-संरक्षी व्यक्ति की दृष्टि पड़ने पर हुई होगी।


title: कुआलालम्पुर

text: कुआला लम्पुर, जिसे संक्षेप में "के एल" भी कहा जाता है, मलेशिया की संघीय राजधानी व सबसे अधिक जनसंख्या वाला नगर है। इस नगर का क्षेत्रफल है तथा 2012 की अनुमानित जनसँख्या 16 लाख है। वृहत्तर कुआला लम्पुर, जिसे क्लाँग घाटी के नाम से भी जाना जाता है, में आसपास के शहरी समुदाय भी सम्मिलित किए जाते हैं, जिन्हें मिलाकर इस क्षेत्र की कुल अनुमानित जनसँख्या 57 लाख (2010 में) है। जनसँख्या व अर्थव्यवस्था के हिसाब से यह इस देश का सर्वाधिक तीव्रगति से वृद्धिरत क्षेत्र है। मलेशिया की ही नई दूसरी राजधानी पुत्रजय भी है।


title: अदन की खाड़ी

text: अदन की खाड़ी (; "ख़लीज़ अदन") अरब सागर मे, यमन (अरब प्रायद्वीप के दक्षिणी तट) और सोमालिया (अफ्रीका का सींग) के मध्य स्थित है। लाल सागर और अदन की खाड़ी को केवल 20 किलोमीटर चौड़ा बाब अल-मन्देब जलडमरूमध्य आपस में जोड़ता है।


title: अदन की खाड़ी

text: यह जलमार्ग उस स्वेज नहर जलयान मार्ग का एक महत्त्वपूर्ण भाग है, जो भूमध्य सागर को अरब सागर के द्वारा हिन्द महासागर से जोड़ता है और इस खाड़ी को प्रति वर्ष लगभग 21,000 जलयान पार करते हैं। इस खाड़ी में समुद्री डाकुओं द्वारा बड़े पैमाने पर की जा रहीं गतिविधियों के चलते इसे 'जलदस्यु मार्ग' भी कहते हैं।


महावीर प्रसाद द्विवेदी और हिन्दी नवजागरण रामविलास शर्मा द्वारा लिखित हिंदी की आलोचनात्मक कृति है। १५ अगस्त १९७६ को इस पुस्तक की भूमिका लिखी गई थी। हिंदी नवजागरण में द्विवेदी जी की भूमिका को अहम मानते हुए रामविलास शर्मा लिखते हैं कि- "द्विवेदी जी की युगान्तकारी भूमिका यह है कि उन्होंने वैज्ञानिक ढंग से अनेक समस्याओं का विवेचन गहराई से किया।" द्विवेदी की इस युगान्तकारी भूमिका को रेखांकित करते हुए मधुरेश मानते हैं कि इस पुस्तक में रामविलास शर्मा ने कई विवादास्पद तथा एकांगी स्थापनाएँ की हैं। जैसे- "राष्ट्रीय नवजागरण के बरक्स 'हिंदी नवजागरण' की उनकी स्थापना इसका एक उदाहरण है जो गुजरात, महाराष्ट्र और बंगाल के राष्ट्रीय नवजागरण से अलग करके संकीर्ण क्षेत्रीय दृष्टि से समस्या को देखने का ही परिणाम अधिक है।"


title: महावीर प्रसाद द्विवेदी और हिन्दी नवजागरण

text: इस पुस्तक की अध्यायगत विशेषताओं को रेखांकित करते हुए रामविलास शर्मा लिखते हैं कि- "पहले भाग में भारत और साम्राज्यवाद के सम्बन्ध में द्विवेदी जी ने और 'सरस्वती' के लेखकों ने जो कुछ कहा है, उसका विश्लेषण प्रस्तुत किया गया है । दूसरे भाग में रूढ़िवाद के संघर्ष, वैज्ञानिक चेतना के प्रसार और प्राचीन दार्शनिक चिन्तन के मूल्याङ्कन का विवेचन है । तीसरे भाग में भाषा-समस्या को लेकर द्विवेदी जी ने जो कुछ लिखा है, उसकी छानबीन की गई है । चौथे भाग में साहित्य-सम्बन्धी आलोचना का परिचय दिया गया है तथा पाँचवें भाग में इस साहित्य की कुछ विशेषताओं की ओर संकेत मात्र किया गया है ।"


title: दत्तात्रय रामचन्द्र कर्पेकर

text: दत्तात्रय रामचंद्र कापरेकर (१९०५–१९८६) एक भारतीय गणितज्ञ थे। उन्होने संख्या सिद्धान्त के क्षेत्र में अनेक योगदान किया, जिनमें से कर्पेकर संख्या तथा कर्पेकर स्थिरांक प्रमुख हैं। यद्यपि उन्होने औपचारिक रूप से परास्नातक प्रशिक्षण नहीं पाया था और एक विद्यालय में अध्यापन करते थे, फिर भी उन्होने व्यापक रूप से शोधपत्र प्रकाशन किए और मनोरंजक गणित के क्षेत्र में विख्यात हुए।


title: दत्तात्रय रामचन्द्र कर्पेकर

text: दत्तात्रय रामचन्द्र कर्पेकर का जन्म 17 जनवरी, 1905 को महाराष्ट्र के डहाणू में हुआ था। उनकी प्रारम्भिक शिक्षा थाणे और पुणे में, तथा स्नातक की शिक्षा मुम्बई विश्वविद्यालय से हुई थी। उन्होंने गणित या किसी अन्य विषय में स्नातकोत्तर शिक्षा नहीं पायी थी और नासिक में एक विद्यालय में अध्यापक थे। गणित में उच्च शिक्षा न प्राप्त करने के बावजूद उन्होंने संख्या सिद्धान्त पर काम किया।


title: दत्तात्रय रामचन्द्र कर्पेकर

text: कुछ स्थिरांक और बहुत सी संख्यायें उनके नाम से जाने जाते हैं। वे मनोरंजात्मक गणित के क्षेत्र में जाने माने व्यक्ति थे। उच्च शिक्षा न प्राप्त करने के कारण भारत में गणितज्ञों ने उन्हें वह सम्मान नहीं दिया जो उन्हें मिलना चाहिये था। उनके शोधपत्र भी निम्न श्रेणी के गणित की पत्रिकाओं में छपते थे। वे गणित के सम्मेलनों में अपने पैसे से जाते थे और अंको पर व्याख्यान देते थे। उन्हें भारत में सम्मान तब मिला मार्टिन गार्डनर ने साईंटिफिक अमेरिकन के मार्च, 1975 अंक में, उनके बारे में लिखा।


title: दत्तात्रय रामचन्द्र कर्पेकर

text: संख्या 6174 को कर्पेकर स्थिरांक (Kaprekar constant) कहते हैं। इस संख्या का एक विशेष गुण है जिसका पता कापरेकर ने लगाया था। इसलिये इसे कापरेकर स्थिरांक कहा जाता है।


title: दत्तात्रय रामचन्द्र कर्पेकर

text: जो संख्या मिले इस पर पुनः क्रम संख्या 2 तथा 3 वाली प्रक्रिया दोहराएँ। इस प्रक्रिया को 'कर्पेकर व्यवहार' कहते हैं। कुछ निश्चित चरणों के बाद आपको संख्या 6174 मिलेगी। इसके साथ 'कर्पेकर व्यवहार' अपनाने पर भी फिर यही संख्या मिलती है, इसीलिये इसे कर्पेकर स्थिरांक कहते हैं ।


title: दत्तात्रय रामचन्द्र कर्पेकर

text: ऐसी संख्या को कापरेकर संख्या कहते हैं जिसके वर्ग को दो ऐसे 'भागों' में विभाजित किया जा सके कि उन्हें जोड़कर हम पुनः प्रारम्भिक संख्या को प्राप्त कर सकें।


title: दत्तात्रय रामचन्द्र कर्पेकर

text: 1, 11, 111, 1111, आदि Repunit संख्याएँ हैं, अर्थात Repeated Unit संख्याएँ। इनके वर्ग को डेमेलो संख्या कहते हैं जिनका आविष्कार कर्पेकर ने किया था।


title: दत्तात्रय रामचन्द्र कर्पेकर

text: डेमलो संख्या के नामकरण की भी कहानी है। डेमलो (Demlo) कोई रेलवे स्टेशन है जहाँ उन्हें इस संख्या का विचार आया था।


title: दत्तात्रय रामचन्द्र कर्पेकर

text: हर्षद संख्याओ वे संख्याएँ हैं जो अपने अंको के योग से भाज्य होती हैं। काप्रेकर ने इनका आविष्कार किया था और इन्हे हर्षद संख्या अर्थात 'आनन्ददायक संख्या 'कहा था।


title: रोहित वेमुला

text: रोहित चक्रवर्ती वेमुला (30 जनवरी 1989 - 17 जनवरी 2016) हैदराबाद विश्वविद्यालय, तेलंगाना में एक पीएचडी छात्र था जिसने 17 जनवरी 2016 को आत्महत्या कर ली थी।


title: अंशु जमसेंपा

text: अंशु जमसेंपा एक भारतीय पर्वतारोही और दुनिया की पहली महिला है, जिन्होंने सीज़न में माउंट एवरेस्ट के शिखर पर दो बार (केवल ५ दिन के अंदर) चढ़ाई की हैं। यह एक औरत द्वारा सबसे ऊंची शिखर की सबसे तेज डबल चढ़ाई भी है।


title: अंशु जमसेंपा

text: यह ३२ वर्षीय पर्वतारोही अरुणाचल प्रदेश के पश्चिमी कामेंग जिले के बोम्डीला से हैं। विवाह से पहले वह सोनितपुर जिले के गोहपुर में रहती थी और उनका नाम दीपिका कलिता था। उसके पति, सेरिंग वांग सभी अरुणाचल पर्वतारोहण और साहसिक खेल एसोसिएशन के अध्यक्ष हैं। उनकी २ बेटियाँ भी हैं। 14 वें दलाई लामा के आशीर्वाद लेने के बाद उन्होंने २ अप्रैल, २०१७ को गुवाहाटी से एवरेस्ट चढ़ाई अभियान शुरू किया था। उन्होंने एवरेस्ट बेस कैंप (१७,६०० फीट) में अनुकूलन के लिए ३८ दिन का समय लिया और ४ अप्रैल को उनकी मुख्य यात्रा शुरू की १६ मई को ९:१५ बजे, १७ अन्य पर्वतारोहियों के साथ, उन्होंने पहाड़ पर चढ़कर और भारतीय राष्ट्रीय ध्वज को फहराया। १९ मई को उन्होने एक नेपाली पर्वतारोही फरी शेरपा के साथ दूसरे कठिन दौरे की शुरुआत की। लगभग १० बजे तक उन्होंने लम्बी पैदल यात्रा बिना किसी रुकावट के साथ की और अंत में २१ मई, २०१७ को ७:४५ बजे शीर्ष पर पहुंची।


title: अंशु जमसेंपा

text: इतिहास बनाने के लिए (पहली महिला और पहली मां जो दो बार दोहरे चढ़ाई पूरी कर चुकी हैं), अरुणाचल प्रदेश सरकार ने तेंज़िंग नोर्गे राष्ट्रीय साहसिक पुरस्कार के लिए उनका नाम सुझाया है।


title: अंशु जमसेंपा

text: अंशु जमसेंपा "सवच्छ भारत अभियान" (२०१२-२०१३) में ब्रांड एम्बेसडर बनी थी। हाल ही में उन्हें पूर्वोत्तर पर्यटन के ब्रांड एम्बेसडर के रूप में चुना गया हैं।


title: राष्ट्रीय लघु उद्योग निगम लिमिटेड

text: राष्‍ट्रीय लघु उद्योग निगम लिमिटेड("एनएसआईसी") भारत सरकार का एक उद्यम है। यह देश के सूक्ष्म, लघु और मध्यम उद्यमों का उन्नयन करने, उन्हें सहायता देने तथा उनके विकास में वृद्धि करने का कार्य करता है। लगभग पांच दशक पूर्व इसकी स्थापना की गई थी और तबसे निगम ने देश व विदेशों में नए एवं लघु उद्यमों का उन्नयन कार्य किये एवं अपनी वित्त पोषण, मार्केटिंग, कच्चा माल वितरण स्कीमें व प्रौद्योगिकी सहायता कार्यक्रम किये। इनके माध्यम से अनेक सूक्ष्म, मध्यम एवं लघु इकाइयों की विकास में सहायताएवं परियोजनाओं व उत्पादों का निर्यात बढ़ाने का कार्य करता है। यह निगम देश भर में फैले शाखा कार्यालयों व तकनीकी सेवा केन्द्रों के नेटवर्क माध्यम से अपना प्रचालन कार्य करता। इसके अतिरिक्त एनएसआईसी प्रशिक्षण व इंक्यूबेशन केन्द्र खोल कर इस बारे में प्रशिक्षण कार्यक्रम भी चलाता है तथा व्यापक व्यावसायिक जन-शक्ति के साथ उद्यम क्षेत्र की आवश्‍यकताओं के अनुसार सेवाओं का पैकेज उपलब्ध कराता है।


title: राष्ट्रीय लघु उद्योग निगम लिमिटेड

text: राष्ट्रीय लघु उद्योग निगम विशेष रूप से बनाई गई योजनाओं के सेट के साथ लघु उद्यमों को सहायता देने के अपने मिशन को आगे बढाता है, जिससे ये लघु उद्योग एक प्रतिस्पर्धी बन सकें तथा लाभप्रद स्थिति में पहुंच सकें। इन योजनाओं में विपणन सहायता, ऋण सहायता, प्रौद्योगिकी सहायता तथा अन्य सहायता सेवाएं शामिल हैं।


title: राष्ट्रीय लघु उद्योग निगम लिमिटेड

text: राष्ट्रीय लघु उद्योग निगम अपने तकनीकी सेवा केन्द्रों और विस्तार केन्द्रों के माध्यम से सूक्ष्म एवं लघु उद्यमों को निम्नलिखित सहायता सेवाएं प्रदान करता है:


title: बेस गिटार

text: बेस गिटार (इलेक्ट्रिक बेस या सिर्फ बेस भी कहा जाता है; , जैसा कि "बेस (base)" में) एक तंत्रवाद्य है जिसे मुख्यतः उंगली या अंगूठे से (प्लकिंग, स्लैपिंग, पॉपिंग, टैपिंग या थम्पिंग के द्वारा), या जव्वा का उपयोग करके बजाया जाता है।


title: बेस गिटार

text: बेस गिटार दिखने में और संरचना में इलेक्ट्रिक गिटार के समान है, लेकिन इसकी गरदन और स्केल लंबे और चार, पांच, या छः तंत्री होती हैं। चार तारों वाला बेस -अब तक का सर्वाधिक आम- बेस, है जिसे आमतौर पर एक गिटार के निचले चार तारों (ई, ए, डी और जी) से एक सप्तक नीची तारता के अनुरूप, डबल बेस की भांति समस्वरित किया जाता है। बेस गिटार एक स्वर स्थानांतरण यंत्र है क्योंकि इसमें अत्यधिक लेजर रेखाओं से बचने के लिए इसकी ध्वनि से एक सप्तक ऊपर बेस पराससूचक में स्वरांकित किया जाता है (जैसा कि डबल बेस में है). इलेक्ट्रिक गिटार की तरह, इलेक्ट्रिक बेस गिटार को जीवंत प्रदर्शन के लिए एक प्रवर्धक और स्पीकर से जोड़ा जाता है।


title: बेस गिटार

text: 1950 के दशक के बाद से, इलेक्ट्रिक बेस गिटार ने लोकप्रिय संगीत के लय अनुभाग में बेस यंत्र के रूप में डबल बेस को काफी हद तक प्रतिस्थापित कर दिया है। जबकि बेस गिटारवादक द्वारा बजाए जाने वाली बेसलाइन के प्रकार संगीत की एक शैली से दूसरी में बदलते रहते हैं, एक बेस गिटारवादक समस्वरित संरचना को स्थिर करके तथा ताल निर्धारित करके, इसी प्रकार की भूमिका अधिकांश प्रकार के संगीत में पूर्ण करता है। बेस गिटार रॉक, मेटल, पॉप, एसकेए, रेगे, डब, पंक रॉक, कंट्री, ब्लूज़ और जैज सहित संगीत की अनेक शैलियों में प्रयुक्त होता है। जैज, फ्यूजन, लैटिन, फंक और कुछ रॉक तथा भारी मेटल शैलियों में इसका एकल उपकरण के रूप में इस्तेमाल किया जाता है।


title: बेस गिटार

text: 1930 के दशक में सिएटल, वाशिंगटन के संगीतकार और आविष्कारक पॉल टटमार्क ने क्षैतिज पकड़ कर बजाने के लिए डिजाइन किए गए आधुनिक रूप के पहले पर्दे युक्त इलेक्ट्रिक बेस का विकास किया। टटमार्क की इलेक्ट्रोनिक संगीत वाद्ययंत्र कंपनी ऑडियोवॉक्स के 1935 के बिक्री सूचीपत्र में उनका एक चार तारों वाला, ठोस-बॉडी, 30½-इंच स्केल लंबाई के साथ पर्दे युक्त इलेक्ट्रिक बेस वाद्ययंत्र “मॉडल 736 बेस फिडल” शामिल था। एक "गिटार" के रूप में परिवर्तन से इस वाद्ययंत्र को पकड़ना और उसका परिवहन आसान हो गया तथा पर्दों के जोड़ने से बेसवादक के लिए सुर में बजाना और आसान हो गया। इस अवधि के दौरान 100 के आसपास ये उपकरण बनाए गए थे।


title: बेस गिटार

text: 1947 के आसपास, टटमार्क के पुत्र, बड ने सेरिनेडर ब्रांड नाम के अंतर्गत इसी के समान बेस का विपणन शुरू किया, जिसको राष्ट्रीय स्तर पर वितरित '48 की एलडी हीटर कं. की थोक विक्रेता सूची में प्रमुखता से विज्ञापित किया गया था। हालांकि, टटमार्क परिवार के आविष्कारों को बाजार में सफलता हासिल नहीं हुई.


title: बेस गिटार

text: 1950 के दशक में, लियो फेंडर ने अपने कर्मचारी जॉर्ज फुलर्टन की सहायता से पहले बड़े पैमाने पर उत्पादित इलेक्ट्रिक बेस का विकास किया। उनके द्वारा 1951 में शुरू किया गया फेंडर प्रिसिजन बेस, व्यापक रूप से नकल किया जाने वाला उद्योग का मानक बन गया। आराम तथा एक एकल चार-पोल "एकल कुंडली पिकअप" के लिए, एक एकल कुंडली पिकअपके साथ एक टेलीकास्टर के समान डिजाइन वाले, एक सरल, बिना रूपरेखा वाली "पट्टी" बॉडी से ढलवां किनारों वाले एक निर्धारित बॉडी डिजाइनयुक्त प्रिसिजन बेस (या “पी-बेस”) का विकास हुआ। 1957 में शुरू किए गए "स्प्लिट पिकअप" में लगता है दो मैंडोलिन रहे थे (फेंडर उस समय एक चार तंत्रियों के ठोस बॉडी वाले इलेक्ट्रिक मैंडोलिन का विपणन कर रहा था). श्रेणी क्रम में जुड़ी हुई दो कुंडलियां एक हमबकिंग प्रभाव उत्पन्न करती थीं क्योंकि कुंडलियों के ध्रुव खंडों को एक दूसरे से उलट दिया गया था और तारों को भी एक दूसरे के प्रति उलट दिया गया था। (ठीक यही प्रभाव दोनों कुंडलियों को समानांतर क्रम में जोड़ने से भी उत्पन्न होता है).


title: बेस गिटार

text: "फेंडर बेस एक नया क्रांतिकारी वाद्ययंत्र था, जो एक इलेक्ट्रिक गिटारवादक द्वारा आसानी से बजाया जा सकता था, जिसे आसानी से एक घोड़ागाड़ी तक ले जाया जा सकता था, जिसको प्रतिपुष्टि किए बिना किसी भी तीव्रता तक प्रवर्धित किया जा सकता था”. मोंक मोंगोमेरी विश्वयुद्ध के बाद लियोनेल हैम्प्टन के बिग बैंड के साथ फेंडर बेस गिटार सहित दौरा करने वाला प्रथम बेस वादक था। हैम्पटन के बैंड में मोंगोमेरी की जगह लेने वाले रॉय जॉनसन तथा लुई जॉर्डन और उसके टिंपनी फाइव के साथ शिफ्टी हेनरी अन्य अग्रणी प्रारंभिक फेंडर बेस वादक थे। बिल ब्लैक ने एल्विस प्रेस्ली के साथ वादन करते हुए 1957 के आसपास फेंडर प्रिसिजन बेस को अपनाया था।


title: बेस गिटार

text: फेंडर का अनुकरण करते हुए गिब्सन ने 1953 में, बढ़ाई जा सकने वाली एंड पिन के साथ वायलिन के आकार का इलेक्ट्रिक बेस जारी किया जिसे क्षैतिज या ऊर्ध्वाधर पकड़ कर बजाया जा सकता था। गिब्सन ने 1958 में अपने इलेक्ट्रिक बेस का फिर से नाम रखा ईबी-1 (EB-1) (ईबी-1 को 1970 के आसपास फिर से जारी किया गया था, लेकिन इस बार बिना पिन के.) 1958 में भी गिब्सन ने मेपल के धनुषाकार शीर्ष वाला ईबी-2 (EB-2) जारी किया जिसको गिब्सन की सूची में "एक दो भिन्न लययुक्त विशेषताओं के लिए एक बेस/बैरीटोन पुशबटन की सुविधायुक्त एक खोखली बॉडी वाले बेस" के रूप में वर्णित किया गया था। इनके बाद 1959 और अधिक परंपरागत दिखने वाला ईबी-0 बेस आया। ईबी-0 दिखने में बहुत कुछ गिब्लन एसजी के समान था (यद्यपि प्रारंभिक उदाहरणों में इसका आकार डबल-कटअवे लेस पॉल स्पेशल के आकार से मिलता जुलता पट्टी-पार्श्व वाला था).


title: बेस गिटार

text: जबकि फेंडर बेसों में गरदन के आधार और ब्रिज के शीर्ष के बीच में आरोहित पिकअप थे, गिब्सन के कई प्रारंभिक बेसों में सीधे गरदन की पॉकेट पर ही आरोहित एक हमबकिंग पिकअप था। 1961 में आए ईबी-3 (EB-3) में भी ब्रिज के स्थान पर एक “मिनी-हमबकर” था। गिब्सन बेस और अधिक छोटे और आकर्षक वाद्ययंत्र होते गए थे; गिब्सन ने 1963 तक 34” स्केल बेस उत्पादित नहीं किया था, जब गिब्सन का पहला गरदन और ब्रिज के लगभग बीचों बीच अधिक पारंपरिक स्थान पर दोहरे-हमबकिंग पिकअप का उपयोग करने वाला, बेस थंडरबर्ड जारी हुआ था। एक छोटी संख्या में अन्य कंपनियों ने भी 1950 के दशक में बेस गिटार का निर्माण शुरू किया थाः के (Kay) 1952 में, डैनिलेक्ट्रो (Danelectro) 1956 में;


title: बेस गिटार

text: 1956 में जर्मन व्यापार मेले "म्यूजिकमेसे फ्रैंकफर्त" में दूसरी पीढ़ी के वॉयलिन शिल्पी वॉल्टर हॉफनर की वॉयलिन निर्माण तकनीकों का उपयोग करके बनाया गया विशिष्ट वॉयलिन बेस हॉफनर 500/1 सामने आया। पॉल मकार्टनी द्वारा अनुमोदन की वजह से इस वाद्ययंत्र को अक्सर बीटल बेस के नाम से जाना जाता है।


title: बेस गिटार

text: 1957 में रिकनबैकर ने बॉडी-में से-गरदन डिजाइन की सुविधा वाला पहला बेस मॉडल 4000 बेस प्रस्तुत किया; फेंडर और गिब्सन संस्करणों में गरदनों को बोल्ट से या सरेस से जोड़ा जाता था।


title: बेस गिटार

text: 1960 के दशक में रॉक संगीत की लोकप्रियता के विस्फोट के साथ अनेक और निर्माताओं ने इलेक्ट्रिक बेसों का निर्माण शुरू किया।


title: बेस गिटार

text: पहली बार 1960 में पेश किया गया फेंडर जैज बेस डीलक्स बेस के नाम से जाना गया और जैजमास्टर गिटार की संगत करने के लिए बनाया गया था। जैज बेस (अक्सर "जे-बेस" कहा जाता है) में दो एकल-कुंडली पिकअप थे, एक ब्रिज के नजदीक और एक प्रिसिजन बेस के विभाजित-कुंडली पिकअप स्थान में. बेसों के सबसे पुराने निर्माण में प्रत्येक पिकअप के लिए क्रमबद्ध तीव्रता तथा स्वर नियंत्रण था इसे जल्दी ही प्रत्येक पिकअप के लिए एक तीव्रता नियंत्रण तथा एकल निष्क्रिय स्वर नियंत्रण के परिचित विन्यास में बदल दिया गया। जैज बेस की गरदन नट पर प्रिसिजन बेस से अधिक संकरी थी (1½" बनाम 1¾")


title: बेस गिटार

text: जैज बेस को प्रिसिजन से अलग करने वाला एक दृश्य अंतर इसकी "ऑफसेट-वेस्ट" बॉडी है। प्रिसिजन बेस और जैज बेस पिकअपों में दृश्य एवं विद्युतीय अंतरों के संदर्भ में इलेक्ट्रिक बेसों के पिकअप आकारों को प्रायः “पी” ("P") या “जे” ("J") कहा जाता है।


title: बेस गिटार

text: फेंडर ने टॉकिंग हैड्स की टीना वेमाउथ और द रोलिंग स्टोन्स के बिल वायमैन जैसे बेस वादकों द्वारा प्रयुक्त 30" स्केल लंबाई वाले वाद्ययंत्र मुस्तांग बेस का निर्माण भी शुरू किया (सभी प्रकार के वर्तमान में निर्मित अधिकांश इलेक्ट्रिक बेसोंमें में प्रतिध्वनित होते डिजाइन के "पी" और "जे" बेसों में स्केल लंबाई 34" होती है).


title: बेस गिटार

text: 1950 और 1960 के दशकों में, फेंडर के प्रारंभिक प्रभुत्व के कारण इस वाद्ययंत्र को अक्सर “फेंडर बेस” कहा जाता था।


title: बेस गिटार

text: 1970 के दशक ने टॉम वॉकर, फॉरेस्ट व्हाइट और लियो फेंडर द्वारा म्यूजिक मैन इंस्ट्रूमेंट्स की स्थापना होते देखी, जिसने पहले सक्रिय (यंत्रचालित) इलेक्ट्रोनिक्स के साथ व्यापक पैमाने पर उत्पादित, स्टिंगरे (StingRay) का उत्पादन किया। इसके कारण न्यून-अंत निर्गम और समग्र आवृत्ति अनुक्रिया (अधिक न्यून और उच्च) में वृद्धि तथा बेस के पिकअप की निर्गम प्रतिबाधा को कम करते हुए वाद्ययंत्र पर पूर्व प्रवर्धक प्रतिबाधा उत्पन्न होता है। विशिष्ट मॉडल संगीत की अलग-अलग शैलियों की पहचान बन गए, जैसे रिकनबैकर 4001 श्रृंखला, प्रगतिशील रॉक बेसवादक येस के क्रिस स्क्वायर की पहचान बन गई, जबकि फंक बैंड द ब्रदर्स जॉनसन के लुइस जॉनसन स्टिंगरे का इस्तेमाल करते थे।